text:
124 बेटिकट यात्रियों से 59 हजार की वसूली
झुमरी तिलैया | धनबाद रेल मंडल के वरीय वाणिज्य प्रबंधक आशीष झा के निर्देश पर मिशन 1500 के तहत शनिवार को ट्रेनों में चलाए गए विशेष टिकट चेकिंग अभियान में 124 बेटिकट यात्रियों से 59 हजार 635 रुपए की वसूली की गई। सीटीआई एसके वर्णवाल के नेतृत्व में कोडरमा-गया के बीच छाबड़ा-देहरादून एक्सप्रेस, रांची पटना एक्सप्रेस, धनबाद पटना गंगा दामोदर एक्सप्रेस, छाबड़ा मुंबई मेल, जम्मूतवी कोलकाता एक्सप्रेस, पटना रांची जनशताब्दी एक्सप्रेस, रांची पटना सुपरफास्ट, पुरी नई दिल्ली पुरुषोत्तम एक्सप्रेस, आसनसोल वाराणसी एमयू पैसेंजर ट्रेनों के बेटिकट यात्रियों से 59 हजार 635 रुपए वसूला गया।


c: text/html

text:
बिहार के 38 जिलों में मौसम विभाग का अलर्ट है। 24 सितंबर तक गरज के साथ हल्की बारिश का संयोग बन रहा है। इसका असर पटना सहित 24 जिलों में अधिक रहेगा। यहां हल्की से मध्यम बारिश का अनुमान है। गरज के साथ बारिश को लेकर मौसम विभाग ने आने वाले 4 दिनों तक अलर्ट किया है। वहीं 24 घंटे में पटना सहित 24 जिलाें में कई स्थानाें पर और शेष बिहार में एक दो स्थानों पर हल्की से मध्यम बारिश का पूर्वानुमान है।
ऐसे बदल रहा मौसम का सिस्टम
मौसम विभाग के मुताबिक मानसून की ट्रफ रेखा बीकानेर, कोटा, नावगांव, गया, कोलकाता होते हुए उत्तर पूर्व बंगाल की खाड़ी से गुजर रही है। इसके साथ ही एक च्रकवाती परिसंचरण का क्षेत्र गंगेय पश्चिम बंगाल और उसके आस पास बना हुआ है। यह 5.8 किलो मीटर तक फैला हुआ है। इसके प्रभाव से बिहार में बारिश का सिस्अम बन रहा है। गया से होकर मानसून की ट्रफ रेखा के गुजरने से पटना सहित दक्षिण बिहार के जिलों में बारिश का असर अधिक रहेगा।
गरज के साथ होगी बारिश
मौसम विभाग के मुताबिक मानूसन की ट्रफ रेखा के गया से होकर गुजरने के कारण बन रहे मौसमी कारकों के प्रभाव से बिहार में अगले 24 घंटे में दक्षिण बिहार बक्सर, भोजपुर, रोहतास, भभुआ, औरंगाबाद, अरवल, पटना, गया, नालंदा, शेखपुरा, नवादा, बेगूसराय, लखीसराय, जहानाबाद, भागलपुर, बांका, जमुई, मुंगेर और खगड़िया तथा उत्तर पश्चिम बिहार पश्चिम चंपारण, सीवान, सारण, पूर्वी चंपारण, गोपालगंज में कुछ स्थानों पर जबकि बिहार के अन्य जिलों में एक या दो स्थानों पर गरज के साथ हल्की से मध्यम बारिश होगी। इन्हे भी जरूर पढ़ें
- महिलाओं के सारे राज खोल देते हैं ये 2 अंग , जानिये उनकी हर छुपी हुई ख़ास बात
- 8 साल बने रहे पति-पत्नी, पोस्टमार्टम में उतारे कपडे तो उडे डाक्टर के होश, दिखा कुछ ऐसा
- यहां महिलाएं मुंह की बजाय गुप्तांग में दबाती है तंबाकू, वजह जानकर उड़ जायेंगे होश
Shimla, Mandi, Kangra, Chamba, Himachal, Punjab, Ludhiana, Jalandhar, Amritsar, Patiala, Sangrur, Gurdaspur, Pathankot, Hoshiarpur, Tarn Taran, Firozpur, Fatehgarh Sahib, Faridkot, Moga, Bathinda, Rupnagar, Kapurthala, Badnala, Ambala,Uttar Pradesh, Agra, Bareilly, Banaras, Kashi, Lucknow, Moradabad, Kanpur, Varanasi, Gorakhpur, Bihar, Muzaffarpur, East Champaran, Kanpur, Darbhanga, Samastipur, Nalanda, Patna, Muzaffarpur, Jehanabad, Patna, Nalanda, Araria, Arwal, Aurangabad, Katihar, Kishanganj, Kaimur, Khagaria, Gaya, Gopalganj, Jamui, Jehanabad, Nawada, West Champaran, Purnia, East Champaran, Buxar, Banka, Begusarai, Bhagalpur, Bhojpur, Madhubani, Madhepura, Munger, Rohtas, Lakhisarai, Vaishali, Sheohar, Sheikhpura, Samastipur, Saharsa, Saran, Sitamarhi, Siwan, Supaul,Gujarat, Ahmedabad, Vadodara, Surat, Rajkot, Vadodara, Junagadh, Anand, Jamnagar, Gir Somnath, Mehsana, Kutch, Sabarkantha, Amreli, Kheda, Rajkot, Bhavnagar, Aravalli, Dahod, Banaskantha, Gandhinagar, Bhavnagar, Jamnagar, Valsad, Bharuch , Mahisagar, Patan, Gandhinagar, Navsari, Porbandar, Narmada, Surendranagar, Chhota Udaipur, Tapi, Morbi, Botad, Dang, Rajasthan, Jaipur, Alwar, Udaipur, Kota, Jodhpur, Jaisalmer, Sikar, Jhunjhunu, Sri Ganganagar, Barmer, Hanumangarh, Ajmer, Pali, Bharatpur, Bikaner, Churu, Chittorgarh, Rajsamand, Nagaur, Bhilwara, Tonk, Dausa, Dungarpur, Jhalawar, Banswara, Pratapgarh, Sirohi, Bundi, Baran, Sawai Madhopur, Karauli, Dholpur, Jalore,Haryana, Gurugram, Faridabad, Sonipat, Hisar, Ambala, Karnal, Panipat, Rohtak, Rewari, Panchkula, Kurukshetra, Yamunanagar, Sirsa, Mahendragarh, Bhiwani, Jhajjar, Palwal, Fatehabad, Kaithal, Jind, Nuh, बिहार, मुजफ्फरपुर, पूर्वी चंपारण, कानपुर, दरभंगा, समस्तीपुर, नालंदा, पटना, मुजफ्फरपुर, जहानाबाद, पटना, नालंदा, अररिया, अरवल, औरंगाबाद, कटिहार, किशनगंज, कैमूर, खगड़िया, गया, गोपालगंज, जमुई, जहानाबाद, नवादा, पश्चिम चंपारण, पूर्णिया, पूर्वी चंपारण, बक्सर, बांका, बेगूसराय, भागलपुर, भोजपुर, मधुबनी, मधेपुरा, मुंगेर, रोहतास, लखीसराय, वैशाली, शिवहर, शेखपुरा, समस्तीपुर, सहरसा, सारण सीतामढ़ी, सीवान, सुपौल, #बिहार, #मुजफ्फरपुर, #पूर्वी चंपारण, #कानपुर, #दरभंगा, #समस्तीपुर, #नालंदा, #पटना, #मुजफ्फरपुर, #जहानाबाद, #पटना, #नालंदा, #अररिया, #अरवल, #औरंगाबाद, #कटिहार, #किशनगंज, #कैमूर, #खगड़िया, #गया, #गोपालगंज, #जमुई, #जहानाबाद, #नवादा, #पश्चिम चंपारण, #पूर्णिया, #पूर्वी चंपारण, #बक्सर, #बांका, #बेगूसराय, #भागलपुर, #भोजपुर, #मधुबनी, #मधेपुरा, #मुंगेर, #रोहतास, #लखीसराय, #वैशाली, #शिवहर, #शेखपुरा, #समस्तीपुर, #सहरसा, #सारण #सीतामढ़ी, #सीवान, #सुपौल,

robotstxt: allowed

filter: keep


text:
बतकुच्चन – ६६
सोमार के बरखा त बरखल बाकिर अबहीं लर नइखे लागल. लर के मतलब त होला रसरी, सूतरी भा धागा बाकिर एकरा के निरंतरता भा लगातार होखे-बोले वाला बातो खातिर इस्तेमाल कइल जाला. का लर ध लिहले बाड़, एके बात के? जइसे कि पिछला दिने नेता दीदी लर ध लिहले रही एके नाम के कि राष्ट्रपति उनुके के बनाइब. बाद में उहे मुकर गइलन कि ना एह लथार-पथार में हम गोड़ ना धरब. बुद्धिमान मनई हउवन से एह लरछूतन से अलगे रहे के फैसला कइलन. लरछूत मतलब छूतहा बेमारी जवन एक लर से दोसरा लर ले पसरल जाला. एह पसरला पर धेयान आइल कि लर आ लतर एके तरह के होला. बाकिर लर अपना से ना बढ़े जबकि लतर अपने से बढ़त जाले. लतर लतरेला अपना फल फूल से बाकिर लर ना फरे ना फुलाव. लर का सहारे दोसर लोग बढ़ेला जबकि लतर दोसरा के सहारा लेके खुद बढ़त जाले. लतर कई बेर परजीविओ होले जबकि लर हमेशा निर्जीव चीज होले. हालांकि लर-झर बड़हन परिवार के कहल जाला. लर माने पुरनका पीढ़ी आ झर माने बाद वाली पीढ़ी. जेकर लर-झर ढेर रहेला ओकरा से केहु अझुराव ना. लथर-पथर आ लथार-पथार में फरक होला. लथर-पथर अस्त-व्यस्त होखला पर कहल जाला जबकि लथार-पथार जरूरत-बेजरूरत के बेसम्हार बिटोर के कहल जाला. जइसे कि कूड़ादान में लथार-पथार मिलेला. कई बेर लर-झरो लथार-पथार के रूप ध लेला. जइसे कि गठबन्हन में. गठबन्हन के लर-झर कब लथार-पथार बनि जाई केहु ना बता सके. लर-झर से परिवार के बेकति जरूर बढ़ जाला बाकिर एह बढ़ला से ओकर बेंवतो बढ़े ई पकिया तौर पर ना कहल जा सके. बेकत माने व्यक्ति, परिवार के सदस्य जबकि बेंवत माने क्षमता, ताकत. काल्हु के बरखा से उमेद हो गइल बा कि मानसून दू चार दिन में पश्चिमी बिहार आ पूर्वाचलो ले चँहुप जाई आ जब बरखा के लर धर ली त धान के बोआई कइल आसान हो जाई. पटवन के जरूरत ना पड़ी. पटवन पटइला जइसन सुने में जरूर लागेला बाकिर एकर मतलब होला सिंचाई, खेतन में पानी पटावल. खेत में पानी पटावल आ राजनीति में गईयाँ पटावल एके जस ना होले. गईंया पटावत पटावत कब पटकनिया दे जाई ई बतावल ना जा सके. गईंया के मतलब होला टीम के सदस्य. एह गईंया के गोतिया से मिलवला के कवनो जरूरत ना होखे काहे कि गोतिया गोत्र से उपजल शब्द ह, पटीदार जब पटीदार ना रह जाव त गोतिया हो जाला. ना त गोतिया पटिदार एके तरह के लोग के कहल जाला. पटीदार से कहीं ना कहीं सीधा जुड़ाव होला जबकि गोतिया से गोत्र का सहारे. पटीदार बिजनेस के पार्टनरो के कहल जा सकेला बाकिर ई अधिकतर पारिवारिक संपति के हिस्सेदारे के कहल जाला. पार्टनर खातिर बढ़िया शब्द होला साझीदार. हालांकि एह साझी में कवना कवना चीज के साझा बावे कहल ना जा सके. नेता दीदी नेता जी के आपन साझीदार बनावल चहली बाकिर नेताजी उनुका के धोबिया पाट दे के आपन गोटी लाल कर लिहलें. भगवान भला करे यूपीए के जिनकर साझीदार हो गइल बाड़ें अब नेताजी. का का आ कतना वसूलीहें ई के जानत बा. बाकिर एह बतकुच्चन के लर कहीं त टूटे के चाहीं. देखीं ना लरछूत लेखा कहाँ से कहाँ चलि अइनी. आजु बस अतने.
बतकुच्चन – ६७
जबरा मारबो करे आ रोवहू ना देव. एह भोजपुरी कहाउत के सच्चाई से शायदे केहू के विरोध हो सकेला. आ ई जबरा रउरा कतहींओ भेंटा सकेला. घर में, आफिस में, सफर में, राजनीति में, संगठन में. ओकर खासियत इहे होला कि अपने ऊ कतनो चिल्लाव बाकिर सामने वाला का मुँह पर हमेशा जाबी रहें के चाहीं. अब जाबी जाने नी नू कि कवना चीझु के कहल जाला? मत कहीं कि दँवाइल नइखीं देखले, धान के दँवरी ना होखे गेंहू जौ के जरूर होला. आ दँवरी होखत घरी दँवरी करे वाला बैलन का मुँह पर जाबी पहिरावल रहेला कि ऊ मुँह मत मारे आ चुप चाप दँवरी करत रहे. जाबी कवनो चीझु से बनल हो सकेला, बस मुँह बान्हे लायक होखे के चाहीं. अब जबरा के पीटल आ बएला के दाँवल एके जइसन नू होला. दुनु के मकसद एके होला कि सामने वाला के एतना तूड़ दीं कि ओकर सब कुछ जबरा का हाथे लाग जाव. पिछला दिने राजनीति के एगो जबरा देखे के मिलल जे अपने संघतिया का मुँह पर जाबी लगावत कहलसि कि तू आपन नेता चुन लऽ. चुने के काम तोहार बा बाकिर बस अइसन चुनऽ जवना के हम चाहऽतानी. आ तोहरा लगे केहू ओइसन नइखे त हमरे में का बुराई बा हमरे के आपन नेता घोषित कर द. एकरा बाद त ढेर दिन से दमि सधले ढेबुसा बेंग निकले लगलें आ टर्र टर्र शुरु हो गइल. बाकिर कहल गइल बा नू कि ना अति बरखा ना अति धूप, ना अति बोलता ना अति चुप. अति कवनो चीझु के खराब होले. अति के अंतो जल्दिए हो जाला. तबे नू एगो ट्रक का पीछे लिखल देखनी कि जुल्म किए तीनो गए धन धरम और वंश, ना मानो तो देख लो रावण कौरव कंस! रावण के अतिए के परिणाम रहल कि एक लाख पूत सवा लाख नाती ओकरा घरे दिया ना बाती. एह बात के हमेशा धेयान में राखे के चाहीं आ कबो कवनो बात के अति ना करे के चाहीं. जबरा तबहिए ले मार सकेला जबले मार खाए वाला बरदाश्त कइले बा. जहिया ऊ तय कर लिहलसि बस तहिये बस में आ जाए के पड़ेला हर जबरा के. पिछला दिने इमरजेन्सी के बरखी मनावल गइल. हालांकि कवनो बेसी चरचा ना भइल काहे कि इमरजेन्सी के समर्थक आ विरोधी दुनु छितरा गइल बाड़ें आ दुनु तरफ मौजूद बाड़ें. बाकिर एक बात त मानही के पड़ी कि तब सरकार के लागल रहे कि विरोध के अति होखऽता त ऊ इमरजेन्सी लगवलसि आ जब लोग के लागल कि ई अति हो गइल त बरेली का बाजार में झुमका गिरही के रहल गिरबो कइल. हालांकि ओकरा बाद जवन भइल तवन दोसरे तरह के अति हो गइल. ढेर दिन से बेमार आदमी के ठीक भइला पर अचके भारी गरिष्ठ खाना ना दिहल जाव खाए के. ओकरा के पथ दिहल जाला. पथ माने पथ्य जवन आसानी से पच जाव. काहे कि ना पचे वाला भोजन अएगुन कर सकेला, नुकसान चहुँपा सकेला. अएगुन अवगुण से बनल बा आ जबरा में अवगुण भरल होला. जबर होखल अपने में एगो अवगुण होला जवन अएगुन करबे करी. आ जबरा के उलटा होला अबरा, अबर. अबर माने जेकरा में बर, बल, ना होखे. जे बरियार बा से जबरा बनि जाला जे बरियार ना होखे ओकरा अबर बनि के जिए पड़ेला. बाकिर हमेशा याद राखीं कि केहू के जबरा बनावे का पाछा सामने वाला के अबर होखल जरूरी होला. एहसे अबर मत बनीं कि जबर झेले के पड़े.
बतकुच्चन – ६८
आजु बतकुच्चन लिखे बइठल बानी त दिमाग में भगाड़ जइसन बन गइल बा. भगाड़ जानीले कि का होला? कवनो बड़हन गड़हा के भगाड़ कहल जाला आ मकान बनावत घरीओ भगाड़ बनावल जाला जवना में मकान बनावे के मसाला फेंटल जाला. ऊ मसाला पुरनका जमाना में माटी आ बस माटी होत रहल, बाद में सुर्खी चूना आइल आ आजु का जमाना में सीमेंट बालू छर्री. कुछ अइसने एगो बड़हन भगाड़ वैज्ञानिक बनवलें जमीन का डेढ़ सौ मीटर गहिरा में जहाँ ऊ लोग गॉड पार्टिकिल के खोज करे खातिर आपन प्रयोग कइल. आजु ओह प्रयोग के कुछ जानकारी देत वैज्ञानिक लोग दावा कइले बा कि अब ऊ लोग गॉड पार्टीकिल का बहुते नजदीक ले चहुँप गइल बा आ एह प्रयोग में गॉड पार्टिकिल जइसन कुछ कण के झलक देखे के मिलल बा. अपना देश के चउबीस घंटा चले वाला खबरिया चैनलन पर भर दिन चलल. मिल गइले भगवान, वैज्ञानिक भगवान के खोज निकललें, भगवान कण मिल गइल वगैरह वगैरह अनेके मथैला देखे के मिलल अलग अलग चैनलन पर जहां हर केहू एह फिराक में रहल कि कइसे एह खबर के दोसरा से बेसी मसालेदार बनावल जा सके. एह खबर का बीच में ऊ खबर दब गइल जवना में कहल गइल बा कि एक जने के दस्तखत वाला कागज फर्जी ह. सब भगवान के कृपा. खुदा मेहरबान त गदहा पहलवान. बाकिर आजु हमहू भगवाने कण का बारे में बतियाएब काहे कि कुछेक बेर हमार चेक बैंक वाले एहले कैंसिल कर दिहलें कि हमार दस्तखत मिलत ना रहे उनुका रिकार्ड से. ऊ ई त मानलेसु कि हम सहीं हईं आ दस्तखतो हमरे ह बाकिर उनुका खातिर त ओह रिकार्ड से मिलावल जरुरी होला. खैर. लवटल जाव गॉड पार्टिकिल का तरफ. कहल गइल बा कि हममें तुममें खड़े खंभ में घट घट व्यापे राम! आ वैज्ञानिक ओही के खोज में लागल बाड़ें जे सबका में बा आ कतहूं नइखे. जेकरा बिना कवनो दोसरा चीज के अस्तित्व ना हो सके बाकिर खुद जेकर अस्तित्व सिद्धांत से आगा बढ़ के साबित ना कइल जा सके, देखल देखावल ना जा सके. कहे के त ओह कण के नाम दिहल गइल हिग्स बोसान कण बाकिर वैज्ञानिको लोग का बातचीत में ओकरा के गॉड पार्टिकिल कह कह के संबोधित कइल जाला. अब ऊ त रहल विज्ञान के बात हमरा जइसन बतबनवन का बस के बाहर. बाकिर अगर बतकुच्चना बतकु्च्चन कर के बात के कूच काच ना सके त ओकरा रहले ना रहले में का अंतर. से हम सोचे लगनी कि एह सब का बीच कवनो खबरिया चैनल एह बात के खबर काहे ना लिहलसि कि भगवान के भगवाने काहे कहल गइल कुछ अउर काहे ना? आ गाड़ी चलावे वाला के गाड़ीवान, दरवाजा सम्हारे वाला के दरवान, पहल करे के ताकत राखे वाला के पहलवान कहल जाला त भगवान कवना भग के मालिक भा चलावे वाला हउवें ? भग के कई गो मतलब होला बाकिर सबसे सटीक मतलब होला नारी जाति के जननांग जहाँ से सभे कुछ जनमेला. आ एही जनला का चलते भगवान के भगवान कहल गइल काहे कि ऊ सब कुछ के जनले. उनुका बिना दोसरा कवनो चीज के अस्तित्वे ना हो सके. भग सूरजो के कहल जाला. काहे कि अइसन मानल जाला कि सगरी उर्जा के जने वाला सूरज हउवें आ ओही उर्जा से सब कुछ जनमेला से सूरज के भग कहला में कवनो गलती ना होखी. अब भगवान आ भाग्यवान सुने में बहुत कुछ एके जइसन लगला का बावजूद अलग होलें. भाग्यवान भाग्य वाला के कहल जाला जेकरा के भगवान चुन ले लें सौभाग्य बाँटे खातिर. ओकर हर गलत सही मान लिहल जाला काहे कि ऊ भाग्यवान हऽ आ ओकरा के एगो भगवान आपन उम्मीदवार बना लिहले बाड़ें. लिहले बाड़ी शायद व्याकरण का हिसाब से गलत हो जाई, बा कि ना?


text:
कालिदास
कालीदास (संस्कृत: कालिदास) प्राचीन भारतीय कवी रहलें, इनके संस्कृत भाषा के एगो महान कवि आ नाटककार मानल जाला। कालीदास कई गो नाटक आ काव्यरचना सभ के संस्कृत साहित्य में सभसे ऊँच जगह दिहल जाला, इनहन में से कुछ यूरोपीय भाषा सभ में अनुबाद होखे वाली संस्कृत के सभसे पहिला रचना हईं।
कालिदास के जनम स्थान आ समय के बारे में कई मत चलन में बा, हालाँकि ज्यादातर लोग उनके चउथी-पांचवी सदी ईसवी में भइल माने ला।[1]
जिनगी[संपादन करीं]
समय[संपादन करीं]
कालिदास इतिहास के कवना काल में रहलें एह बारे में बिद्वान लोग आपस में एकमत नइखे। सभसे पहिले अगर ई देखल जाय कि सभसे पुरान समय आ सभसे नया समय, मने कि समय के अवधि के सीमा का बा। इनके लिखल नाटक मालविकाग्निमित्रम् से सभसे पुराना सीमा तय होखे में मदद मिले ला। एह नाटक में मुख्य किरदार शुंग बंस के राजा अग्निमित्र बाड़ें, बतावल जाला कि अग्निमित्र, मौर्यबंस के बिनास क के शुंग बंस के अस्थापना करे वाला राजा पुष्यमित्र शुंग के बेटा रहलें आ पुष्यमित्र के शासनकाल 158 ई॰पू॰ में शुरू भइल रहल जबकि अग्निमित्र के काल 150 ई॰पू॰ मानल जाला। एह तरीका से कालिदास जब अगर एह राजा के बरनन अपना नायक के रूप में करे लें तब कालिदास इनसे पहिले के ना हो सके लें, मने कि कालिदास 150 ई॰पू॰ से पहिले ना भइल होखिहें। एकरा बाद, सभसे बाद के सीमा के बारे में खोज क के ई बतावल गइल बा कि कालीदास बाणभट्ट के पहिले भइल होखिहें काहें से कि बाणभट्ट इनके अपना काब्य हर्षचरितम् में बड़ा आदर से इयाद कइले बाने आ इनके सूक्ति के तारीफ कइले बाने।[नोट 1] बाण खुद सम्राट हर्ष के सभा में कवी रहलें आ हर्ष के काल 606 ई से शुरू मानल जाला, मने कि कालिदास एकरे पहिलहीं भइल होखिहें। दूसर परमान कर्नाटक राज्य के एहोल-शिलालेख से मिले ला जेकरा में जैन कबी रविकीर्ति अपना के कालिदास आ भारवि के समान यशस्वी कहले बाड़ें।[नोट 2] एहू से परमान के बल मिले ला काहें कि एहोल-शिलालेख 634 ई बतावल जाला।[4] एह समय के एगो अन्य परमान के आधार पर अउरी पाछे खसकावल जा सके ला, काहें कि मंदसौर अभिलेख पर कालिदास के लेखन शैली के परभाव निर्बिबाद रूप से स्वीकार कइल जाला आ ई अभिलेख 473 ई॰ के हवे।[5]
जनमअस्थान[संपादन करीं]
कालिदास मूल रूप से कहाँ के रहलें एकरे बारे में तीन गो प्रमुख मत बा, हिमालय के क्षेत्र के रहलें, उज्जैन के रहलें या कलिंग के रहलें। एह तीनों मत के कारण के रूप में कुमारसंभवम् में हिमालय के बेहतरीन बर्णन, मेघदूतम् में उज्जैन के खातिर उनके खास लगाव, आ रघुवंशम् काव्य में कलिंग के राजा के बारे में बहुत तारीफ़ भरल बिबरन के गिनावल जाला।
कथा-किंबदंती[संपादन करीं]
कालीदास की जीवन की बारे में बहुत कुछ मालुम नइखे। जेतना पता बा कथा-कहानी आ उनके रचना सभ में से अनुमान पर आधारित बाटे।
एक ठो किंबदंती कालिदास आ बिद्योतमा के ले के मिले ला। एह कहानी में बतावल जाला कि सुरुआत में कालिदास एकदम्मे मुरुख रहलें। ओह समय के एगो बहुते बिदुसी औरत बिद्योतमा रहली जे शर्त रखले रहली कि जे उनुका शास्त्रार्थ में हरा दी ओही से बियाह करिहें। उनका से जब केहू ना जीत पावल तब पंडित लोग खिसिया के षडयंत्र कइल कि एकर बियाह कौनों मुरुख से करावल जाई। खोजत-खोजत कालिदास भेंटा गइलें जे जवना डाढ़ पर बइठल रहलें ओही के काटत रहलें। पंडित लोग के ई एकदम सही आदमी लगलें आ इनके धरि के ले गइल लोग आ बिद्योतमा के शास्त्रार्थ खाती चुनौती दिहल। कहल गइल कि ई महान पंडित हवें बाकी मौन बरत लिहले बाने आ इशारा में जबाब दिहें। शास्त्रार्थ इशारा में भइल आ छल से पंडित लोग एह इशारेबाजी के अइसन ब्याख्या कइल कि बिद्योतमा हार मान लिहली। बाद में जब भेद खुल गइल बिद्योत्तमा कालिदास के बहुत धिक्कार कइली आ कालिदास देवी के भक्त बन के बिद्या हासिल कइलें।[6]
रचना[संपादन करीं]
- अभिज्ञानशाकुन्तलम्
- विक्रमोर्वशीयम्
- कुमारसंभवम्
- रघुवंशम्
- मेघदूतम्
- ऋतुसंहारम्
साहित्यिक समालोचना[संपादन करीं]
कालीदास के बिस्व के महान कबी आ नाटककार लोग में गिनल जाला। कालिदास अपना रचना में भारतीय पुराण आ भारतीय दर्शन के आधार बना के कथा, बिबरन आ अलंकार बिधान कइले बाने। भारतीय चेतना के इनका रचना सभ में एतना सुघर निरूपण होखे के कारण कुछ बिद्वान लोग इनका के राष्ट्र कवि के दर्जा देवे लें।[7]
कालिदास वैदर्भी रीति के कवी हवें।[8] एह रीति के कविता के बिसेसता छोट समास वाली, सहज सुघर आ अलंकार योजना वाली भाषा प्रमुख चीज हवे। कालिदास के प्रकृति वर्णन खास हवें आ बिसेस रूप से इनका के उपमा अलंकार के प्रयोग खातिर जानल जाला।[9] साहित्य में औदार्य गुण के बदे कालिदास के बिसेस परेम हवे आ ऊ अपना शृंगार रस प्रधान साहित्य में भी आदर्शवादी परंपरा आ नैतिक मूल्य के यथा उचित धियान रखले हवें।
कालिदास के बाद के परसिद्ध कवी बाणभट्ट ने उनके सूक्ति सभ के बिसेस रूप से तारीफी कइले बाने।[10]
नोट[संपादन करीं]
संदर्भ[संपादन करीं]
- ↑ Encyclopædia Britannica. "Kalidasa (Indian author)".
- ↑ मोहनदेव पन्त (2001). हर्षचरितम् (खंड 1) 1-4 उच्छ्वास. मोतीलाल बनारसीदास. पप. 46–. ISBN 978-81-208-2615-1.
- ↑ Abhijñāśakuntalam, etc. (Kalidasa's Abhijnana Sakuntalam. Edited with an introduction, glossary, English and Bengali translations, various readings,&&&[sic] and the commentary Sarali by Pandit Nabin Chandra Vidyaratna ... New edition.). 1822. पप. 2–.
- ↑ गौरीनाथ शास्त्री 1987, p. 80.
- ↑ राम गोपाल 1984, p. 8.
- ↑ आचार्य अभिषेक 2013, p. 11-12.
- ↑ हजारी प्रसाद द्विवेदी, राष्ट्रीय कवि कालिदास , हजारी प्रसाद द्विवेदी ग्रन्थावली, गूगल पुस्तक (पहुँच तिथि: 15 जुलाई 2014)।
- ↑ आचार्य लिखले बाड़ें कि कालिदास वैदर्भी रीति के सर्वोच्च प्रतिष्ठाता हवें --
- लिप्ता मधुद्रवेणासन् यस्य निर्विषया गिरः।
- तेनेदं वर्त्म वैदर्भ कालिदासेन शोधितम्॥
- ↑ "उपमा कालिदासस्य, भारवेरर्थगौरवम्..."
- ↑ "निर्गतासु न वा कस्य कालिदासस्य सूक्तिसु। प्रीतिर्मधुर सान्द्रासु...।।" -- बाणभट्ट, हर्षचरितम्।
स्रोत ग्रंथ[संपादन करीं]
- गौरीनाथ शास्त्री (1987). A Concise History of Classical Sanskrit Literature. मोतीलाल बनारसीदास. ISBN 978-81-208-0027-4.CS1 maint: ref=harv (link)
- राम गोपाल (1984). Kālidāsa: His Art and Culture. कांसेप्ट पब्लिशिंग कंपनी.CS1 maint: ref=harv (link)
- आचार्य अभिषेक (2013). देवी भागवत. यूनिस्टार बुक्स. ISBN 978-93-5113-031-4.CS1 maint: ref=harv (link)


text:
परनाम ! स्वागत बा राउर जोगीरा डॉट कॉम प, आयीं पढ़ल जाव विद्या शंकर विद्यार्थी जी के लिखल गजल / निर्गुन , रउवा सब से निहोरा बा कि पढ़ला के बाद आपन राय जरूर दीं, अगर रउवा विद्या शंकर विद्यार्थी जी के लिखल गजल / निर्गुन अच्छा लागल त शेयर आ लाइक जरूर करी।
तोहरे नाम जिनगी
आवऽ जिनगी में सहारा तूँ बनऽ
मझधार में बानी किनारा तूँ बनऽ
बेबस जिनगी के कहानी बा आतुर
अन्हरिया हरऽ उजियारा तूँ बनऽ
हँसी ना जनाला कबो जिनगी में
सुधिया के हमरा नजारा तूँ बनऽ
छेड़े राग लागी ई सरगम के बंशी
बिकल परान के पियारा तूँ बनऽ
लिख बय देलीं तोहरे नाम जिनगी
आवऽ आवऽ अब इसारा तूँ बनऽ ।
——
कहाँ दूर जाई
दिल में बसल जे कहाँ दूर जाई
पराई तऽ कहाँ , कहाँ दूर पराई
टूटी त दरपन टूटल बस कहाई
शीशा के कुल्ही कहाँ चूर जाई
सटल धूर बाटे सनेह बनके माथे
बिगल सनेह के कहाँ धूर जाई
तिकले नैन जे सूरत घूर घूरके
संगे लागी रही, कहाँ घूर जाई
कैद भइल बा दरदिया के टहका
टहका टूटी तऽ कहाँ दूर जाई।
——-
लोग इहाँ बा बेगाना ए राम
ए लकड़ी तूँ साथ निभाना,
लोग इहाँ बा बेगाना ए राम….।
सबकर देखलीं स्वार्थ के रिश्ता,
सांच बात बा बताना ए राम
ना अटेला अंत तक लोगवा
सांच में मुँह बा फुलाना ए राम,
ए लकड़ी तूँ साथ निभाना, लोग…।
भाई जोहेला धन में हिस्सा
जब कि प्रेम खजाना ए राम,
बैर बेसाहेला बेटा होइके
उलुटा रीत बा जमाना ए राम,
ए लकड़ी तूँ साथ निभाना, लोग…।
जौन पतरिया खाला लोगवा
छेद करे का छिपाना ए राम,
गिरगिट नियन रंग बदलेला
कब बदली का छिपाना ए राम,
ए लकड़ी तूँ साथ निभाना, लोग….।
बिन ब्याज के तोहसे रिश्ता
जनम जनम के पुराना ए राम,
विद्या के बस इहे निहोरा
लकड़ी सेज सो जाना ए राम,
ए लकड़ी तूँ साथ निभाना, लोग…।
——
फाटल जाता सिअल छाती
लुटल जाता संचल थाती, फाटल जाता सिअल छाती,
आहे आहे ननदो,
जनलीं ना अइसन दिनवा आई नू हो राम।
चोरिया ना कइले पियवा, तबो बान्हल गइले पियवा,
आहे आहे ननदो,
जनलीं ना वकिलवो छुटुकाई नू हो राम ।
तार बाबू तार लइलन, आ खबर खबरदार लइलन
आहे आहे ननदो,
जनलीं ना नगिनिया डँसे आई नू हो राम ।
सोगे ना एहवाती रोवे, नयना अँचरिया भिंगोवे,
आहे आहे ननदो,
मांगी ना केकरा से अब दोहाई नू हो राम।
——
नदिया के तीरे हिरना
पिअत रहले पानी हिरना, नदिया के तीरे हिरना
आहे आहे सखिया,
तले ना बहेलिया बेधी देलस ए राम,… ।
कले कले आइल व्याधा, देखी मुसुकाइल व्याधा,
आहे आहे सखिया,
हरि जी के नमवा हिरना लेलस ए राम,…।
पानी एक बूंद मंगलस, पूरा ना समुंद मंगलस
आहे आहे सखिया,
व्याधा ना पपनिया पोंछी लेलस ए राम,…।
छमा करऽ हिरना भइया, कहे व्याधा परी पंइया
आहे आहे सखिया,
व्याधा के ना बनवा जनवा लेलस ए राम,….।
हिरना भइया सरग जइहें, गलती व्याधा के लइहें
आहे आहे सखिया,
व्याधा के करमवा नरकवा देलस ए राम,…।
——-
बहुआ भइली पराया ए राम
लागल बा पलकी में ओहरिया,
ले ले जाला कँहरिया ए राम,…।
पियवा निठुर डोलिया ना रोके,
नैना नीर बहावे ए राम
बावरा भइल बाटे मन सोगे
बिह्वल होके धावे ए राम
फैलल बा नगरी में खबरिया, ले ले…।
टिकुली सटली कइली सेनुरवा
चलली देस बिराना ए राम
टूट गइल जइसे बा नेहिया
लौटी फिर ना आना ए राम
डाली देलस ठगवा भोरहरिया, ले ले…।
सोना ना लुटल चानी ना लुटल
ना लुटल खजाना ए राम
जवन नगरिया चलली गोरिया
भाग लेके पछताना ए राम
मुश्किल बा बान्हल अँकवरिया, ले ले…।
सास सोहागिन सीर धुनेली
बहुआ भइली पराया ए राम
ना पुकार अब दुलहिन सुनेली
रूठ गइल आज छाया ए राम
ना फेरेली बहुआ नजरिया ,ले ले…।
विद्या शंकर विद्यार्थी जी के लिखल अउरी रचना पढ़ें खातिर क्लिक करीं
ध्यान दीं: भोजपुरी न्यूज़ ( Bhojpuri News ), भोजपुरी कथा कहानी, कविता आ साहित्य पढ़े खातिर जोगीरा के फेसबुक पेज के लाइक करीं।
इहो पढ़ीं
भोजपुरी पर्यायवाची शब्द – भाग १
भोजपुरी पहेली | बुझउवल
भोजपुरी मुहावरा और अर्थ
अनेक शब्द खातिर एक शब्द : भाग १
लइकाई के खेल ओका – बोका
भोजपुरी व्याकरण : भाग १


text: अन्नपूर्णा श्रीवास्तव, कुशीनगर केसरी/kknews24, मिर्जापुर(०९ अक्टूबर)। कुरकुटिया सिटी ब्लॉक मीरजपुर मिट्टी के लाल विंग कमांडर संतोष दूबे के साहसिक यात्रा में मनोज श्रीवास्तव बतौर बिशिष्ट अतिथि के रूप में सम्मलित हुए। संतोष दूबे जोरहट आसाम से तीर्थ राज प्रयाग तक 1540 किलोमीटर की यात्रा पर सड़क सुरक्षा, स्वास्थ्य और पर्यावरण के लिए समाज के बीच जन जागरण का संकल्प लेकर निकले है। कार्यक्रम में मझवां विधयक श्रीमती सुचिस्मिता मौर्य, संदीप पाठक, धनंजय सिंह, गजानन्द त्रिपाठी, रामदुलार दूबे, राधारमण मिश्रा, उमाशंकर मौर्या, महेश मिश्रा, रामेश्वर पाठक उदयभान तिवारी सहित सैकड़ो लोग उपस्थित रहे।


text:
टटका खबर, 21 मार्च 2017, मंगल
March 22, 2017
धनबाद के डिप्टी मेयर रह चुकल नीरज सिंह के गाड़ी प आजु साँझ कुछ लोग ताबड़तोड़ फायरिंग क के नीरज सिंह समेत चार लोग के जान ला लीहल. एह घटना का बाद से धनबाद आ झरिया में तनाव पसर गइल बा, हत्या कइला का बाद हत्यारा अपना गाड़ी से भाग परइले सँ. नीरज के चचेरा भाई आ झरिया के विधायक संजीव सिंह के घर हत्या का जगहा का नियरे बा. नीरज सिंह आ संजीव सिंह में पटत ना रहुवे. नीरज सिंह के पिता राजनारायण सिंह के कई बरीस पहिले निधन हो चुकल बा. राजनारायण सिंह के भाई सूर्यदेव सिंह कोयलांचल के दबंग विधायक रहलन. ई परिवार बलिया जिला के गोन्हिया छपरा के हवे. कुछ दिन पहिले विधायक संजीव सिंह के एगो आदमी के दिनदहाड़े गोली मार के खून क दीहल गइल रहुवे आ ओह मामिला में नीरज सिंह के नाम सामने आइल रहल. दूनू गिरोह का बीच के ई खूनी खेल बरीसन से चलत आइल बा आ आगहूं जारी रहे के अनेसा नकारल ना जा सके.
अयोध्या के राम जनम भूमि पर सदियन से चलत आइल विवाद का धर्म आ आस्था से जुड़ल बतावत सुप्रीम कोर्ट सलाह दिहलसि कि सगरी फरीक मिल बइठ के एकर समाधान निकाल लेसु. मुख्य न्यायाधीश इहो कहनी कि अगर आपसी बातचीच से मामिला ना लिपटल तबे अदालत एह विवाद प फैसला देबे के सोचीं. डॉ सुब्रह्मण्यम स्वामी अदालत से एह मामिला के जल्दी से जल्दी निपटारा करे के अरजी लगवले बाड़न आ ओही अरजी प अदालत आपन राय जाहिर कइलसि.
चइती रामनवमी का मौका प राज्य के सगरी शक्तिपीठन आ मन्दरन के सुरक्षा चउकस करे के निर्देश दिहले बाड़न मुख्यमंत्री योगी आदित्यनाथ.
बिहार में आपन स्टार्ट अप शुरु करे वालन के बिहार सरकार का तरफ से दस लाख रुपिया के कर्जा बिना ब्याज के दीहल जाई. एह बात के एलान आजु मुख्यमंत्री नीतीश कुमार कइलन आ कहलन कि एह काम ला पाँच सौ करोड़ रुपिया के वॆचर कैपिटल फंड बनावल गइल बा.
बिहार के स्थापना दिवस के मौका प काल्हु से तीन दिन ले पूरा राज्य में रंगारंग सांस्क़तिक कार्यक्रम के आयोजन होखे जा रहल बा. मुख्य समारोह पटना के गाँधी मैदान में होखी. एही मौका प सगरी सरकारी कॉलेजन आ विश्वविद्यालयन में फोकटिया वाईफाई देबे के शुरुआतो कइल जाई.


text:
टटका खबर, 1 सितम्बर 2020, मंगल के
September 2, 2020
गोरखपुर के बाल चिकित्सक डॉ कफील खान के इलाहाबाद उच्च न्यायालय रिहा कर दिहलसि. अदालत के कहना बा कि अलीगढ़ मुस्लिम निश्वविद्यालत का सामने जवना भाषण का चलते कफील पर रासुका लगावल गइल ऊ भाषण त एकता आ सद्भाव फैलावे वाला रहुवे. ओह भाषण का चलते खान पर रासुका लगावल गलत रहुवे.
बाद में मंगल बुध के अधरतिया में कफील के जेल से छोड़ दीहल गइल.
राष्ट्रपति रहल भारत रत्न प्रणव मुखर्जी के अन्तिम संस्कार मंगल का दिने दिल्ली के लोधी रोड श्मशाव घात पर राजकीय सम्मान का साथे कर दीहल गइल. चूंकि उनुका के कोरोना संक्रमण भइल रहिवे एहसे पूरा सावधानी राखल गइल एह मौका पर.
सोमार के तेज गिरावट से उबरत शेयर बाजार मंगल का दिने फेरु उपर चढ़ल शुरु कर दिहलसि. मंगल का दिने सेंसेक्स में 272 अंक आ निफ्टी-50 में 83 अंक के बढ़त का साथे बाजार बन्द भइल. आजुओ तेजी बरकरार रहे के उमेद कइल जा सकेला बाकिर मंगल के दैनिक चार्ट पर बनल डोजी आ इनसाइड बार देखत बिकवालो आपन जोर लगावे से बाकी ना रहीहें. डोजी उहापोह के संकेत होला. आजु के बाजार देखला का बादे एह उहापोह से मुक्ति मिल पाई.
लॉकडाउन-4 का तहत यूपी सरकार एलान कइलसि कि अब बाजार अतवार का दिने बंद रहल करी आ बाकी दिन सबेरे नौ बजे से राति नौ बजे ले खुलल करी. पहिले शनिचरो के बन्द राखल जात रहुवे.
बिहार के मुख्यमंत्री नीतीश कुमार के मनमाफिक रहल राजस्व अधिकारी आ पटना नगर निगम के आयुक्त रहल अनुपम कुमार अब केजरीवाल के आआपा का तर्ज पर बनल बिहार में बहुवाची गोल प्लूरल्स पार्टी के सरकार बनवा के राजग के चुनौती देबे के एलान कइले बाड़न. बतइहें कि सरकार कइसे चलावल जाला.
सीवान जिला के गुठनी इलाका का जतौर में स्टेट बैंक के ग्राहक सेवा केन्द्र के एगो कर्मचारी के गोली मार के करीब पौने छह लाख रुपिया लूट लीहल गइल. ऊ बैंक से रुपिया निकाल के ग्राहक सेवा केन्द्र जात रहलें जब टेकनिया गाँव के लगे उनुका के लूट लीहल गइल.
चुनाव देखत बिहार मे छरपा-छरपी के खेल चाली बा. मंगल का दिने एगो अउर राजद विधायक छरप के जदयू में शामिल हो गइल.
जौनपुर के केराकत इलाका के पुलिस शराब तस्कर संतोष आ चन्दन के करीब डैढ़ करोड़ के संपति कुर्क कर लिहलसि.
सारण जिला का मखदुमपुर गाँव के एगो औरत पारिवारिक कलह से आजिज आ के गाँव के इनार में कूद के आपन जान दे दिहलसि.
सारण जिला के बनियापुर इलाका के धनगढ़वा गाँव के एगो आठ बरीस के लइकी नदी में नहात घरी गहीर पानी में चलि गइल आ डूब गइल.
सोनभद्र जिला के करमा इलाका में कार सवार दू गो तस्करन से करीब पौने दू कुंतल गाँजा बरामद भइला का बाद पुलिस ओहनी के गिरफ्तार कर लिहलसि.
बक्सर जिला के चक्की चौकी इलाका में अपराधी गैस एजेन्सी के कर्मचारी से सवा दू लाख रुपिया लूट लिहलें.
गोंडा जिला के उमरीगंज इलाका के सरासपट्टी सझवार गाँव के एगो नवही के लाश घाघरा नदी में उपराइल मिलल. ऊ एगो हत्या मामिला में गवाह रहुवे आ अतवार का राचि अपना खेत में रखवारी करे गइल रहुवे आ ओकरा बाद से लापता रहूवे.
देवरिया के बघौचघाट इलाका के रामपुर मड़ुआबारी गाँव के एगो आदमी के गोली मार के हत्या कर दीहल गइल. ऊ एगो प्राइवेट कंपनी में गार्ड रहुवे बाकिर एने छह महीना से गाँवही रहत रहुवे. सोमार राति ओकरा मोबाइल पर फोन अइला का बाद ऊ अपना मेहरारु से कुछ देर में आवे के कहि के निकलल रहुवे. बाद में एगो कटरा से ओकर लाश बरामद भइल.
गोंडा जिला के उमरीबेगम इलाका के बरौली गाँव के लइका गाट चरावे गइल रहलें. झन्ना नदी में जब ई लइका डूबत मिललें त हल्ला सुनि के चार गो के त बचा लीहल गइल बाकिर एगो लइका डूबिए गइल.
सारण जिला के माला गाँव का एगो गड़हा में तीन दिन से गायब एगो आदमी के लाश मंगल का दिने बरामद भइल. दोसरा खबर में दिघवारा इलाका के सैदपुर गाँव के एगो आदमी बाढ़ के पानी में डूबे लागल त लोग ओकरा के निकाल के प्राथमिक स्वास्थ्य केन्द्र ले गइलें जहाँ ओकरा के मरल बतावल गइल. एही सरह के तिसरका खबर में बा कि दरियापुर इलाका के कोचवाड़ी गाँव के एगो लइकी बाढ़ का पानी में डूब गइल.
सारण जिला के गौरा चौकी का लगे सतरघाट रोड पर हड्डी फैक्टरी का नियरा ट्रक से कचरा के एगो बूढ़ के मौत हो गइल.


text:
सरकार आपन जिद्द छोड़े के तइयार, अन्ना के रामलीला मैदान में अनशन करे के अनुमति दी
August 17, 2011
बतावल जा रहल बा कि दिल्ली पुलिस आ अन्ना हजारे के समूह का बीच एह स्टेलमेट से निकले के राह खोजल जा रहल बा. अन्ना जिदियाइल बाड़े कि जबले उनुका अनिश्चितकालीन अनशन के अनुमति ना मिल जाई तबले ऊ हिलिहे ना. ओने प्रशासन अब एह बाति ला तइयार हो गइल बा कि अन्ना हजारे के रामलीला मैदान में पाँच दिन के अनशन करे के अनुमति दे दिहल जाव. चूंकि ऊ जगहा बड़ बा एहसे लोग भा वाहन के संख्या पर कवनो सीमा ना लगावल जाई. पहिले जेपी पार्क में सात दिन के अनुमति देबे के बात चलल रहे बाकिर ओहिजा जगह के किल्लत से बेसी भीड़ के अनुमति ना दिहल जा सके.
अबही कुछ अन्तिम रूप से तय नइखे भइल आ बातचीत हो रहल बा.


text:
(समाचार पत्र संपादकन के नाम एगो खुला चिट्ठी)
हमरा अशे ना पूरा विश्वास बा कि ई चिट्ठी रउरा अखबार में ना छपी काहे कि ई रउरे विरोध में बा, तबहियो हम आपन समय खराब करत ई चिट्ठी लिखे के हिमाकत कर रहल बानी. आये दिन अखबारन में सेक्स ताकत के दवाई बेचे वालन के बाढ़ आ गइल बा. “लव केयर ” , ” जापानी तेल”, “स्टे आन”, “मुसली पॉवर” वगैरह अइसनका कई गो विज्ञापन बा जवनन के देख के लागेला कि मानो आजु के जीवन क़े जरुरते इहे रहि गइल बा. “जबरदस्त जोश जबरदस्त दम”, “रिश्तो क़ी मधुरता… पुरुषों क़ी ताकत के लिए खास लोकप्रिय व असरदायक”, “जोश मे भर दे”, “आपकी ताकत ….आपकी पहचान”, “जीने क़ी तम्मना फिर जग उठी”, “प्यार फिर उभर आया”, “रातें रंगीन होने लगी, दिन खुशियों से खिलने लगा” , “दिल जवानी सा धड़कने लगा”, “दामन खुशियों से भरने लगा”, “क्या मैं कंहू इसे, इश्क , प्यार , मोहब्बत या जन्नत ?” कुछ अइसने स्लोगन बाड़ी सँ जवना चलते बरबस एह विज्ञापनन क़ा ओर पाठकन के ध्यान खींचा जाला.
आजु ले केहू एह विज्ञापनन क़े सचाई जाने क़े कोशिश ना कइले होई, शायद विज्ञापन छापे वाला समाचारो पत्र ना. कवनो विज्ञापन का साथे कंपनी के पता ना होखे जवना से ओकर सचाई के पता लगावल जा सके. एह कम्पनियन के नामो एहसे पहिले केहू ना सुनले होखी. ई सगरी दवाईयन के कानूनी मान्यता बा कि ना ओकरो पता नइखे. सेक्स के कुछ भूखाइल लोग जरुर एह विज्ञापनन क़ा चकाचौंध में फँसत होखीहें बाकिर विज्ञापन का अनुसार दवा के फायदा ना मिलला पर केकरा सोझा ऊ आपन दुखड़ा रोइहें. झापड़ मारे आ रोवहू ना देव, कहावत लेखा ठगाइल आदमी समाज में बदनामी का डर से केहू के आगा आपन रोनो ना रो सके. रोवबो करे त ई कइसे सिद्ध करी कि ई दवाई असर नइखे करत ! काहे कि एकर उपयोग व्यक्तिगत तौर पर होला. हद त अब ई हो गइल बा कि अइसन विज्ञापन प्रतिष्ठित कहल जाये वाला अखबारन का पहिला पन्ना पर छपे लागल बाड़े. अइसने एगो विज्ञापन मुंबई के हिंदी में प्रथम कहाये वाला अख़बारो के पहिला पन्ना पर छपल रहे. देखे में ऊ कामसूत्र के कवनो आयाम से कम ना लागत रहे. हो सकेला कि संपादक जी के भा मेनैजमेंट के ध्यान ओहपर ना गइल होखो, हालाँकि हमरा विरोध पत्र लिखला पर ऊ कामुक फोटो छापना जरुर बंद कर दिहल गइल बाकिर बरगलावे वाला शब्द जाल का साथे ऊ विज्ञापन अबहियो छप रहल बा आ फोटो के तनि माइल्ड कर दिहल गइल बा. बाकिर एह पर ध्यान दिहल जरुरी बा आ अइसन विज्ञापन छापल बंद होखे के चाहीं.
पिछला दिने नवभारत टाइम्स हिंदी में दिनांक २८-१ -२०११ के पृष्ठ ११ पर डॉ॰ हरीश शेट्टी एगो सवाल का जवाब में बतावत कहले बाड़न कि बाज़ार में मिले वाली अइसनका दवाईयन से आम तौर पर सेक्स पॉवर ना बढ़े. एह सबका बावजूद एह दवाईयन के प्रचार करल कतना उचित बा”.
साथ ही सरकारो के चाहीं क़ि एह विज्ञापित दवाईयन के सत्यापन करावे आ एह दवाईयन का विज्ञापन का साथे सरकारी मान्यता छापे खातिर कंपनियन के बाध्य करे. ना त ई दवाई समाज के गलत राह पर ले जा सकेली सँ. लोगो के चाहीं कि बिना अपना चिक्त्सिक से सलाह लिहले अइसन विज्ञापित दवाईयन के उपयोग ना करे.”
— अशोक भाटिया , वसई
संपादक के टिप्पणी :
भाटिया जी, रउरा वेदना के समुझत आ सामाजिक जिम्मेदारी समुझत राउर चिट्ठी प्रकाशित हो रहल बा. बाकिर एक बात पर रउरा ध्यान नइखी दिहले. संपादक अब कवनो अखबार में सबले मजबूत प्राणी ना रहि के सबले बेचारा आ गैर जरुरत प्राणी हो गइल बा. शायदे कवनो अखबार के प्रबन्धन भा मालिक संपादक के विरोध के कवनो भाव दीहें. विज्ञापन वाला पइसा देले सँ आ पइसा खातिर अखबार में हर कुछ छप सकेला बशर्ते ओकरा से ओह अखबार के मालिक के कवनो निजी नुकसान ना होत होखे. एहि चलते अब पत्रकार लोग वेब के राह चले लागल बा काहे कि ऊहिजा ऊ लोग अपना विचार भा मनोभाव के बिना कवनो दखलन्दाजी के छाप सकेले. लोगो का बीच अखबारन के ऊ इज्जत नइखे रहि गइल. अखबार खरीदल आ बाँचल एगो आदत में शुमार बा बस एहिसे अखबार बिकात आ पढ़ात बाड़ी सँ. ना त पढ़ल लिखल आ क्षमतावान समाज में सूचना के स्रोत बहुतेरे हो गइल बा आ ऊ लोग सूचना के महत्व देबे लागल बा ओकरा स्रोत के ना.


text:
भोजपुरी फिल्म लाट साहब २१ मई के बिहार झारखण्ड के सिनेमा हाल में रिलीज होखे जा रहल बा.
फिल्म देखेवालन में से एगो विजेता के निर्माता के अगिला फिल्म में काम करे के मौका मिल सकेला. हर दर्शक अपना टिकट का पीठ पर आपन पूरा नाम पता लिख के सिनेमाहाल में राखल एगो बाक्स में डाल दीहि. आखिर में सगरी टिकट बटोर के ओह में से विजेता के टिकट मौजूद लोगन का सामने निकालल जाई आ जेकर टिकट निकली ओकरा के निर्माता अपना अगिला भोजपुरी फिल्म में काम करे के मौका दीहें.
लाट साहब एगो आम यादव परिवार के लाडला के कहानी बा जेकरा दोसरा धर्म के लड़की से प्यार हो जात बा. फेर ओकरा बाद जवन कुछ होत बा तवना में इमोशन, रोमांस, ट्रेजडी, कामेडी, एक्शन सब कुछ बा. फिल्म लाट साहब के आपन वेबसाइट बा. ओह वेबसाइट पर रउरा ओकरा बारे में पूरा जानकारी ले सकीलें.


text:
गाजीपुर अस्पताल परिसर से तीन गो एम्बुलेन्स जब्त
June 27, 2012
निजी एम्बुलेन्स चालकन के मनमानी के शिकायत मिलला पर जिलाधिकारी प्रभु एन सिंह सोमार के दुपहरिया जिला अस्पताल में धावा बोल दिहलें आ नाजायज तरीका से अस्पताल परिसर में खड़ा तीन गो एंबुलेंस के जब्त कर लिहलन. एह वाहनन के उचित कागजात ना मिलला पर जब्त कइल गइल. शिकायत रहुवे कि एह एंबुलेंसन के चालक डाक्टरन से साँठगाँठ कर के मरीजन के बनारस खातिर रेफर करवा लेलें आ फेर मरीज का परिजन से मनमाना किराया वसूले लें. जिलाधिकारी आदेश दिहलें कि एबुलेंस के किराया तय करवा के ओकरा के नोटिस बोर्ड पर लगावल जाव. साथही इहो तय कइल जाव कि निजी एंबुलेंस तय मानक पूरा करत होखसु.


text:
अपना फिल्म ससुरा बड़ा पइसावाला से भोजपुरी सिनेमा के नया जीवन देबे वाला भोजपुरी सिनेमा के मेगा स्टार मनोज तिवारी भोजपुरी सिनेमा के अंतर्राष्ट्रीय फलक दिअवले बाड़े. अब उनकर फिल्म मर्द नम्बर वन भोजपुरी सिनेमा का इतिहास में एगो नया मील के पत्थर गाड़े जा रहल बिया. ई फिल्म भोजपुरी के पहिलका फिल्म होखी जवना के दुनिया के सात गो देश में एके साथ रिलीज कइल जाई. फिल्म के समुद्रपार अधिकार एगो मशहूर वितरण कंपनी ऊँच दाम पर खरीदले बिया आ एह फिल्म के भारत, नेपाल, मारीशस, हालैण्ड, मस्कट, सउदी अरबिया, आ थाईलैण्ड में एके दिने रिलीज कइल जाई.
एह खबर से भोजपुरी सिनेमा जगत में खुशी के माहौल बन गइल बा. हालैण्ड के एगो अखबार मनोज तिवारी के एह पहल के स्वागत कइले बा. लिखले बा कि एह से दुनिया में भोजपुरी सिनेमा के एगो नया ऊँचाई मिली. मनोजो तिवारी एह बारे में उत्साह में बाड़न आ कहले बाड़न कि दुनिया भर में पसरल भोजपुरी भाषियन के ई जान के गर्व महसूस होखी कि उनका अपना भाषा के फिल्म के विदेशो में रहे वाला भोजपुरिया आ गैर भोजपुरिया लोग देखी.
बतावल जा रहल बा कि सातो देश में वर्ल्ड प्रीमियरो करे पर विचार कइल जा रहल बा जवना में मनोज तिवारी का साथे मर्द नम्बर वन के पूरा टीम मौजूद रही.
(स्रोत : शशिकान्त सिंह )


text:
भारतीय रेलवे ने नई दिल्ली/आनंद विहार टर्मिनस से पूर्व मध्य रेल के मुजफ्फरपुर, दरभंगा, बरौनी, सहरसा एवं जयनगर स्टेशनों के लिए फेस्टिवल स्पेशल ट्रेनों का परिचालन शुरू करने का फैसला लिया है. त्योहारों में घर आने वाले लोगों को अब थोड़ी आसानी हो सकेगी. इन स्पेशल ट्रेनों में सभी कोच आरक्षित श्रेणी के होंगे. वहीं यात्रा के दौरान यात्रियों को कोविड-19 के मानकों का पालन करना अनिवार्य होगा.
1) आनंद विहार- मुजफ्फरपुर फेस्टिवल स्पेशल एक्सप्रेस
1. गाड़ी सं. 01676/01675 आनंद विहार- मुजफ्फरपुर-आनंद विहार टर्मिनल फेस्टिवल स्पेशल एक्सप्रेस आनंद विहार और मुजफ्फरपुर के बीच चलने वाली ट्रेन संख्या 01676/01675 फेस्टिवल स्पेशल एक्सप्रेस को 11.10.2021 से 17.11.2021 तक सप्ताह में दो दिन चलाने का फैसला लिया गया है. गाड़ी सं. 01676 आनंद विहार-मुजफ्फरपुर फेस्टिवल स्पेशल एक्सप्रेस ट्रेन 11 अक्टूबर 2021 से 17 नवंबर 2021 तक प्रत्येक सोमवार एवं बुधवार को आनंद विहार से रात को 10 बजकर 50 मिनट यानी 22.50 बजे खुलेगी और अगले दिन 10 बजे रात को यानी 22.00 बजे मुजफ्फरपुर पहुंचेगी.
मुजफ्फरपुर-आनंद विहार फेस्टिवल स्पेशल ट्रेन
वापसी में यह गाड़ी सं. 01675 मुजफ्फरपुर-आनंद विहार फेस्टिवल स्पेशल ट्रेन बनकर दिनांक 12 अक्टूबर 2021 से 18 नवंबर 2021 तक प्रत्येक मंगलवार एवं गुरूवार को मुजफ्फरपुर से रात 11 बजकर 45 मिनट यानी 23.45 बजे खुलेगी और अगले दिन रात 11 बजकर 30 मिनट यानी 23.30 बजे आनंद विहार पहुंचेगी. आनंद विहार और मुजफ्फरपुर के बीच इस ट्रेन का पड़ाव हाजीपुर, छपरा, गोरखपुर, बाराबंकी, लखनऊ, चन्दौसी एवं मुरादाबाद स्टेशनों पर होगा.
बिहार-यूपी के रेलयात्री ध्यान दें, रेलवे ने 3 महीने के लिए 26 ट्रेनों को किया कैंसिल, देखें पूरी लिस्ट
2. नई दिल्ली-दरभंगा फेस्टिवल स्पेशल एक्सप्रेस
नई दिल्ली और दरभंगा के बीच 11 अक्टूबर 2021 से 18 नवंबर 2021 तक सप्ताह में दो दिन फेस्टिवल स्पेशल टेन चलाया जाएगा. गाड़ी सं. 01670 नई दिल्ली-दरभंगा फेस्टिवल स्पेशल एक्सप्रेस दिनांक 11 अक्टूबर 2021 से 18 नवंबर 2021 तक सप्ताह में दो दिन सोमवार एवं गुरूवार को नई दिल्ली चलेगी. यह ट्रेन नई दिल्ली से शाम 7 बजकर 25 मिनट यानी 19.25 बजे खुलकर अगले दिन शाम 4 बजे यानी 16.00 बजे दरभंगा पहुंचेगी.
दरभंगा-नई दिल्ली फेस्टिवल स्पेशल एक्सप्रेस
वापसी में, गाड़ी सं. 01669 दरभंगा-नई दिल्ली फेस्टिवल स्पेशल बनकर यह ट्रेन दिनांक 12 अक्टूबर 2021 से 19 नवंबर 2021 तक सप्ताह में दो दिन मंगलवार एवं शुक्रवार को दरभंगा से शाम 6 बजे यानी 18.00 बजे खुलकर अगले दिन शाम 4 बजकर 40 मिनट यानी 16.40 बजे नई दिल्ली पहुंचेगी. यह स्पेशल ट्रेन दरभंगा और नई दिल्ली के बीच सीतामढ़ी, रक्सौल, नरकटियागंज, गोरखपुर, लखनऊ, बरेली एवं मुरादाबाद स्टेशनों पर रूकेगी.
ये खबरें भी पढ़ें
Punjab, Ludhiana, Jalandhar, Amritsar, Patiala, Sangrur, Gurdaspur, Pathankot, Hoshiarpur, Tarn Taran, Firozpur, Fatehgarh Sahib, Faridkot, Moga, Bathinda, Rupnagar, Kapurthala, Badnala, Ambala,Uttar Pradesh, Agra, Bareilly, Banaras, Kashi, Lucknow, Moradabad, Kanpur, Varanasi, Gorakhpur, Bihar, Muzaffarpur, East Champaran, Kanpur, Darbhanga, Samastipur, Nalanda, Patna, Muzaffarpur, Jehanabad, Patna, Nalanda, Araria, Arwal, Aurangabad, Katihar, Kishanganj, Kaimur, Khagaria, Gaya, Gopalganj, Jamui, Jehanabad, Nawada, West Champaran, Purnia, East Champaran, Buxar, Banka, Begusarai, Bhagalpur, Bhojpur, Madhubani, Madhepura, Munger, Rohtas, Lakhisarai, Vaishali, Sheohar, Sheikhpura, Samastipur, Saharsa, Saran, Sitamarhi, Siwan, Supaul,Gujarat, Ahmedabad, Vadodara, Surat, Rajkot, Vadodara, Junagadh, Anand, Jamnagar, Gir Somnath, Mehsana, Kutch, Sabarkantha, Amreli, Kheda, Rajkot, Bhavnagar, Aravalli, Dahod, Banaskantha, Gandhinagar, Bhavnagar, Jamnagar, Valsad, Bharuch , Mahisagar, Patan, Gandhinagar, Navsari, Porbandar, Narmada, Surendranagar, Chhota Udaipur, Tapi, Morbi, Botad, Dang, Rajasthan, Jaipur, Alwar, Udaipur, Kota, Jodhpur, Jaisalmer, Sikar, Jhunjhunu, Sri Ganganagar, Barmer, Hanumangarh, Ajmer, Pali, Bharatpur, Bikaner, Churu, Chittorgarh, Rajsamand, Nagaur, Bhilwara, Tonk, Dausa, Dungarpur, Jhalawar, Banswara, Pratapgarh, Sirohi, Bundi, Baran, Sawai Madhopur, Karauli, Dholpur, Jalore,Haryana, Gurugram, Faridabad, Sonipat, Hisar, Ambala, Karnal, Panipat, Rohtak, Rewari, Panchkula, Kurukshetra, Yamunanagar, Sirsa, Mahendragarh, Bhiwani, Jhajjar, Palwal, Fatehabad, Kaithal, Jind, Nuh, बिहार, मुजफ्फरपुर, पूर्वी चंपारण, कानपुर, दरभंगा, समस्तीपुर, नालंदा, पटना, मुजफ्फरपुर, जहानाबाद, पटना, नालंदा, अररिया, अरवल, औरंगाबाद, कटिहार, किशनगंज, कैमूर, खगड़िया, गया, गोपालगंज, जमुई, जहानाबाद, नवादा, पश्चिम चंपारण, पूर्णिया, पूर्वी चंपारण, बक्सर, बांका, बेगूसराय, भागलपुर, भोजपुर, मधुबनी, मधेपुरा, मुंगेर, रोहतास, लखीसराय, वैशाली, शिवहर, शेखपुरा, समस्तीपुर, सहरसा, सारण सीतामढ़ी, सीवान, सुपौल, #बिहार, #मुजफ्फरपुर, #पूर्वी चंपारण, #कानपुर, #दरभंगा, #समस्तीपुर, #नालंदा, #पटना, #मुजफ्फरपुर, #जहानाबाद, #पटना, #नालंदा, #अररिया, #अरवल, #औरंगाबाद, #कटिहार, #किशनगंज, #कैमूर, #खगड़िया, #गया, #गोपालगंज, #जमुई, #जहानाबाद, #नवादा, #पश्चिम चंपारण, #पूर्णिया, #पूर्वी चंपारण, #बक्सर, #बांका, #बेगूसराय, #भागलपुर, #भोजपुर, #मधुबनी, #मधेपुरा, #मुंगेर, #रोहतास, #लखीसराय, #वैशाली, #शिवहर, #शेखपुरा, #समस्तीपुर, #सहरसा, #सारण #सीतामढ़ी, #सीवान, #सुपौल,


text:
लोक-जीवन में आदमी के सगरो क्रिया-कलाप धार्मिकता से जुड़ल मिलेला। आदमी एह के कारन कुछू बुझेऽ। चाहे अपना पुरखा-पुरनिया के अशिक्षा आ चाहे आदमी के साथे प्रकृति के चमत्कारपूर्ण व्यवहार। भारतीय दर्शन के मानल जाव तऽ आदमी के जीवन में सोलह संस्कारन के बादो अनगिनत व्रत-त्योहार रोजो मनावल जाला। लोक-जीवन के ईऽ सगरो अनुष्ठान, संस्कार, व्रत, पूजा-पाठ, मंगल कामना से प्रेरित होला। ई सगरो मांगलिक काज अपना चुम्बकीय आकर्षण से नीरसो मन के अपना ओर खींच लेला। एह अवसर पर औरत लोग अपना कोकिल सुर-लहरी से अंतर मन के उछाह प्रकट करेला लोग। औरतन द्वारा गावे वाला गीतन में अवसर के अनुसार वर्णन के विषय तऽ होखबे करेला, सथवे ओह लोक-गीतन के उछाह में प्रकृतियो के नइखे भुलावल जा सकत। मंगल कामना वाला ओह लोक-गीतन में प्रकृति के सुन्दरता के साथ बनल रहेला।
साँच कहल जाला कि लोकगीत तऽ प्रकृति के उद्गार होला। साहित्य के छंदबद्धता आ अलंकारन से मुक्त मानवीय संवेदना के संवाहक के रूप में मधुरता बहा के आम आदमी के भी तन्मयता के लोक में पहुंचा देला। लोकगीत तऽ सामान्य आदमी के सहज संवेदना से जुड़ल रहेला। ओह गीतन में प्रकृति के सौंदर्य के बड़ा बढि़या प्रस्तुति कइल गइल बा। प्रकृति के वर्णन बा तऽ मन-भावनी सावनी महीनो के वर्णन मिली। सावन के महीना में प्रकृति के हरिहरी भरल सुन्दरता चारू ओर परिलक्षित होला। आकाश में करीआ-करीआ बदरी देख के संयोगिनी औरत पेड़ पर झूला डाल लेली। ओह बेरा झूला झूलत जवन गीत गावल जाला, ओह के कजरी कहल जाला। कजरी में बेला-चमेली आदि के फूल फूलाइल बल्लरीअन के सुन्दर वर्णन मिलेला। रउरो देखीं ना, –
बेला फूले असमान
गजरा केकरा गरे डालीं जी।
प्रकृति के संगीतमयी कहल जाला। जब प्रकृति गुनगुनाले तबे लोकगीतन के वास्तविक जनम होला। तरह-तरह के दृश्यन के सहज असर के कारने तऽ लोकगीत प्रकृति के रस में लीन हो जाले। कजरी, झूला, हिंडोला, आल्हा, गोधन, छठ आदि एकर प्रमाण हऽ। कातिक के अँजोरिया छठी के छठ व्रत कइल जाला। ओह अवसर पर निर्जलो व्रत रहला पर औरत लोग भाव-विभोर हो के गीत गावेला लोग। ओह गीतन में धार्मिक मनोभाव उजागर होला। धरम के नाम पर प्रचलित विश्वास पारिवारिक विचार के बल देला। ऊहे पारिवारिक विचार, घरेलू निष्ठा आ आत्मा के संयम आदि छठ गीत के विषय हऽ। ओह गीतन में हर जगह कोंहड़ा, नेबूआ, केरा, हरदी, ओल, कोन, सुथनी आदि सामानन के वर्णन मिलेला। देखीं ना, –
कवन देई के अइले जुड़वा पाहुन,
केरा-नारियर अरघर लिहले।
एगो चित्र अउरी देखीं। देखीं नाऽ, एगो भक्त परिवार छठ माई के पूजा करे नाव से घाट पर जाता। गंगा जी के झिलमिल पानी से चित्र और निखर जाता –
गंगा जी के झिलमिल पनीया
नइया खेवे ला मल्लाह,
ताही नइया आवेले कवन बाबू
ये कवना देई के साथ।
गोदिया में आवेलें कवन पूत
ये छठी मइया के घाट।।
सामाजिकता के जिंदा राखे खतिरा लोकगीतन में लोक संस्कृतियो के सहेजल जरूरी बा। कहल जाला कि लोकगीत ना रहीत तऽ पागलन के संख्या बढ़ गइल रहीत। एतने ना, लोकगीतन के कारने ही आजुओ सबके आपन गाँव-गिराव ईयाद आवेला। आजुओ ईहाँ के गाँवन में, जहवाँ छठ, पिडि़या, बहुरा, पनढरकऊआ आदि लोक व्रत-त्योहार लोक उत्सव के रूप में जीवित बा, ओहिजा प्रकृति भी जीवित बाऽ। शहर के गति से पिछुआइल लोक-गाँवन में सालो भर मौसम के अनुसार फल-फूल, साग-सब्जी के मनमौजी लता-लड़ी बेसुध होके घरन के छत-छान्ह पर पसरल रहेली आ अपना उन्मादल हरिहरी से मानव-मन के आकर्षित करत रहेली। सगरो मोहबे करेला। छठीए के गीत में एगो अउरी वर्णन देखीं, –
केरवा जे फरेला घवद से,
ओहपर सुगा मेरड़ाय,
सुगवा के मरबो धनुष से,
सुगा गिरे मुरछाय।
बियफे के पूजा में केरा के पूजा होखे चाहें रोजो साँझि के तुलसी के पूजा, प्रकृति रानी सब जगह वर्णित रहेली। हर मांगलिक अवसर पर झुण्ड में औरत लोग जब गीतन के झूम-झूम के गावेला लोग, तऽ ओहके झूमर कहल जाला। झूमरो में तुलसी के वर्णन देखीं, –
अपने त जाले रामजी कासी नहाए
हमरा के छोड़ले महा जाल
अकेले जीअरा तुलसी के
छोड़ दिहले राम।
आदमी के जिनगी में बिआह सबसे प्रसिद्ध आ प्रधान संस्कार हऽ। संसार के सगरो जाति-संप्रदाय में ई संस्कार बड़ा उछाह से मनावल जाला। बिआह के मांगलिक बेला पर गावे जाए वाला गीतन में आनन्द आ उछाह के सथवे करूणा आ वेदनो के मिश्रण रहेला। वइसे तऽ दूल्हा-दुलहिन कीहाँ गावे जाए वाला गीतन में अंतर होला, बाकिर तबो प्रकृति के सानिध्य रहेला। सगुन के गीत में आम के पेड़ के वर्णन देखीं, –
अमवा के देखुअन मोंजरिया लिहले
चेरिया बलकवा लिहले
अरे, ओही रे सगुन राम गइले
सीता के लेअइले
कोसिला मनवा हरषित।
राम जी मर्यादा पुरुषोत्तम के सथवे लोक-जीवन के महानायक हवें। मांगलिक गीतन में राम-कृष्ण के चर्चा जरूर होला। राम जी के बारात के आराम करे खातिर बरगद, आम आ महुआ के जुड़ल पेड़ अच्छा मानल जाला। देखीं एगो बिआह के गीत जेहमें सबके वर्णन बा, –
अमवा महुइया, बरगद जुड़ी छँइया
आरे जँहवा तेतर के ई गाछ
ऊहे दल उतरी।
बिआह के विधान में चउथारी होला। ओह चउथारी में ईनार के साथे पीपरे के पेड़ के परिक्रमा कइल जाला। चउथारी के अलावा धार्मिको लगााव के कारन पीपर के पेड़ के वर्णन लोक-कंठ से खूबे होला। एगो वर्णन रउरो देखीं, –
हम चली अइनी बरम बाबा आस हे
दीं ना बरम बाबा अपने सुहाग हेऽ।
ध्यान से देखल जाव तऽ भोजपुरी में देवीओ-देवता से जुड़ल अनगिनत गीत मिलेला। आराधना करे वाला लोग अपना-अपना तौर-तरीका से अपना आराधक के कृपा पावे के बेचैन लउकेला लोग। ओह आराधक लोग पर आधारित गीतन में लवंग, इलायची, पान, सुपारी के वर्णन खूबे मिलेला। रउरो एगो देवी-गीत देखीं, –
सुन्दर बा सेनुरा
सुन्दर लवंगीया
सुन्दर बा पान-सुपारी
हे मइया!
खोलीं केंवाड़ी।
देवी माई के वर्णन होई तऽ नीम के वर्णन होखबे करीऽ। देवी माई नीम के डाढ़ पर आसन लगावत आ झूला-झूलत वर्णित होली। पचरा आदि में तऽ रउरो सुनले होखेब। एगो गीत देखीं, –
नीमिया के डाढ़ मइया
बइठे आसन मारी
की झूली-झूली ना,
मइया गावेली गीत
की झूली-झूली ना।।
देवता में भगवान शिव सहज रूप से अपना पुजारी लोग पर प्रसन्न हो जाले। शिवजी के एही भोलापन के कारण भोला कहल जाला। भोला भंडारी के प्रसन्न करे खातिर भांग-धतूरा के जरत पड़ेला। देखीं, –
खोआ मलाई शिव के मनहीं ना भावे
भंगिआ के गोला कहाँ पाईं हो
शिव मानत नाही।
का ले के शिव के मनाईं हो
शिव मानत नाहीं।।
ई कहल जाला कि भगवान शिव भांग के सथवे धतूरो पीए लेऽ आ मगन रहेलेऽ। अड़भंगी शिवजी के गीतन में धतूरो के वर्णन मिलेला। एगो उदाहरण देखीं, –
फूलवा लोढली गउरा
धतूरा तुरली गउरा,
पतवा लिहली सुरकाई
ए शिव छोड़ दीं झीनी साड़ी।
एकरा बाद शिवजी के बेलपत्तर भावेला। उनका स्तुति के बेलपत्तरो के वर्णन देखीं, –
पूड़ी-कचैड़ी शिव के मनहीं ना भावे
बेलवा के पात कहाँ पायीं हो
शिव मानत नाही।
का ले के शिव के मनाईं हो
शिव मानत नाहीं।।
औरत लोग हमेशा दबावल गइल बा लोग। ओह लोग के गोड़ में कुल, खानदान, मान, मर्यादा, शील, सुभाव के बेड़ी लगावल बा, बाकिर अगर ईमानदारी से सोचल जाव तऽ औरत ना चहती तऽ लोकगीत एतना समृद्ध भइल रहीत? ई तऽ सभे जानेला कि अधिकांश लोकगीतन के रचइता लोग के नामे नइखे पता। एह हाल में अगर केहू सजोवले बाऽ तऽ ऊ हमरा-रउरा घर के नारीए बाड़ी। वर्तमान समय में आधुनिकता शहरन से हो केऽ भले गाँवन-देहातन के लोक-जीवन में आपन रंग जमा लिहले बाऽ, बाकिर अवसरे विशेष पर सही, आजुओ कहीं मांगलिक गीत सुनाला तऽ प्रकृति के विषद वर्णन आत्मा के तृप्त कऽ देला। मन के विभोर कऽ देला। एक बेर रउरो ध्यान तऽ देऽ के देखीं। ई पक्का बा कि राउरो मन अघाऽ जाई।
- केशव मोहन पांडेय


text:
- Dainik Bhaskar Hindi
- Astrology
ज्योतिष
दैनिक भास्कर हिंदी: जानिए भारत के किन राज्यों में पड़ने जा रहा है साल का पहला सूर्य ग्रहण और इस दिन किन खास बातों का रखें ध्यान
दैनिक भास्कर हिंदी: कलाशांति ज्योतिष साप्ताहिक राशिफल, 29 मार्च से 4 अप्रैल तक
दैनिक भास्कर हिंदी: साप्ताहिक राशिफल: कलाशांति ज्योतिष साप्ताहिक राशिफल 22 मार्च से 28 मार्च 2021 तक
दैनिक भास्कर हिंदी: साप्ताहिक राशिफल: कलाशांति ज्योतिष साप्ताहिक राशिफल 15 मार्च से 21 मार्च 2021 तक
दैनिक भास्कर हिंदी: साप्ताहिक राशिफल: कलाशांति ज्योतिष साप्ताहिक राशिफल 15 फरवरी से 21 फरवरी तक
दैनिक भास्कर हिंदी: साप्ताहिक राशिफल: कलाशांति ज्योतिष साप्ताहिक राशिफल 01 फरवरी से 07 फरवरी 2021 तक
दैनिक भास्कर हिंदी: कलाशांति ज्योतिष साप्ताहिक राशिफल (25 से 31 जनवरी)
दैनिक भास्कर हिंदी: साप्ताहिक राशिफल: कलाशांति ज्योतिष साप्ताहिक राशिफल 18 जनवरी से 24 जनवरी 2021 तक
दैनिक भास्कर हिंदी: साप्ताहिक राशिफल: कलाशांति ज्योतिष साप्ताहिक राशिफल 11 जनवरी से 17 जनवरी 2021 तक


text:
आवाज लउके ना सिरिफ सुनल जाला।
अनगिनत किसिम के आवाज,
फरक बा त ओ से भइल कँपकँपी के जोर के,
बारंबारता के।
ई तय बात ह कि कहईं कुछ टकराइल होखी,
कुछ रगराइल, टूटल, काँपल आ चमकल होखी।
कुछ आग में जरल होखी,
कुछ पानी में सनल होखी।
सबद आवाजें त ह।
सुनऽ कि कतिना जोर बा ए में,
सुखद बा कि तकलीफदेह,
बेरि-बेरि बा कि फगुनी भोर में कोइलर के टाँसी,
कि फुट् दे भइल आ सब शांत।
देखऽ कि बनल का, बिगरल का?
बहुते आवाज बाड़ीसँ बर्हमंड में,
भितरा के, बहरी के।
ई त आदिमी के सामरथ
जे आवाज के बूझे लें,
डाँगर सिरिफ सुने लें, बूझस ना ठीक से।
भीतर के सुने से ज्ञानी।
बहरी के सुने आ बूझे सेहू ज्ञानी।
आ बहिरा?
ना सुने, ना बुझे।
ऊ अपने हद का हिसाब से
आउँ-आउँ कइले जाला,
आन के बुद्धि प तरस खात।
कुछ आवाज खाली चमगुदरिए सुनेलीसँ।
एही से सामने जवन अचल कालपरबत बा नू
ऊ खाली भूभुन टकराए से लाल भइल बा
आ नीचे के तलहटी में
कतिने ना चमगुदरिन के सुखवँता बन गइल बा।
दिकदारी ई बा
कि पूरा माहौल सड़ांध से भरि गइल बा।
महामारी फइले के साँका बा।
देखऽ,
आदिमी बाँची कि का?
--------------------------------


text:
टोक्यो पैरालिम्पिक्स 2020 से पहिले भइल कुल पैरालिम्पिक में भारत के कुल 12 गो पदक मिलल रहुवे. बाकिर अबकी का पैरालिम्पिक में भारत कुल 17 गो पदक आजु 4 सितम्बर ले जीत चुकल बा आ अउरी पदक जीते के आस अबहीं टूटल नइखे. टोक्यो पैरालिम्पिक्स 2020 में भारत के कुल 17 गो पदक में 4
(टटका खबर, सोमार, भादो अन्हरिया अष्टमी, 2078 विक्रमी) टोक्यो पैरालिम्पिक 2020 खेलन में जन्माष्टमी के दिन भारत खातिर शानदार रहल. दू गो स्वर्ण, चार गो रजत आ एगो कांस्य पदक मिला के कुल्ह सात गो पदक अबहीं ले भारत का हिस्से आइल बा. आ एह पदकन के जीते में कई गो रिकार्डो बनल आ टूटल
वाराणसी, 13 अप्रैल (वार्ता). ऑस्ट्रेलिया के गोल्ड कोस्ट में भइल 21वां राष्ट्रमंडल खेल में भारत के स्वर्ण पदक दिअवला का बाद आजु अपना पैतृक शहर वाराणसी लवटल पूनम यादव के जोरदार स्वागत कइल गइल. बाबतपुर के लाल बहादुर शास्त्री अंतरराष्ट्रीय हवाई अड्डा पहुंचना से पहिलहीं उनुका अगवानी में ढेरे नात-रिश्तेदार आ सैकड़न खेल प्रेमी पहुंच
गोल्ड कोस्ट 07 अप्रैल (वार्ता). 21वां राष्ट्रमंडल खेलन में वजन उठावे का खेल में भारोत्तोलक खिलाड़ियन से मिल रहल पदकन में इजाफा करत आजु सतीश कुमार शिवालिंगम भारत के तिसरका स्वर्ण पदक दिआ दिहलन. 77 किलोग्राम वर्ग में कुल 317 किलोग्राम वजन उठाके स्वर्ण पदक जीते वाला सतीश शिवालिंगम स्नैच में 144 किलोग्राम आ क्लिन
गोल्ड कोस्ट, 05 अप्रैल (वार्ता). भारत के उम्मीदन के भार सम्हारत प्रतियोगिता में शामिल भइल भारोत्तोलक मीराबाई चानु महिलन के 48 किग्रा वर्ग में रिकार्ड 196 किग्रा वजन उठा के भारत का झोरा में एह खेलन के पहिलका स्वर्ण पदक डाल दिहली. मीराबाई से पहिलहीं से स्वर्ण पदक जीते के उमीद कइल जात रहुवे आ


text:
मनोज भावुक
भादो चल रहल बा, अबे कुछ दिन पहिले सावन बीतल ह। ई दुनु महीना सबसे ढेर बरखा खातिर जानल जाला। ई महीना किसान के होठे मुस्की लिआवेला, त गोरी के अपना प्रेमी के इयाद में तड़पावेला। कहल जाला कि सावन में बड़ा त्योहार अउरी उत्सव होला त भादो आवते सब बंद हो जाला। भादो के लेके कई गो लोकोक्ति भी बा। जइसे भादो में काम धंधा चौपट हो जाला। कुछ लोग कहेला कि ‘का हो, एहि आँखि भादो खेपबs! कहे के माने कि भादो के भीषण बरखा खाली बूंदे ना विपत्ति के ओला भी ले आवेला। एगो इहो मुहावरा फेमस बा कि सावन में जनमलs आ भादो में बाढ़ आइल आ कादो अइसन बाढ़े ना देखनी। खैर…
ई सावन-भादो से सिनेमा उद्योग हमेशा मलाइये चांपेला। गाना बा, ‘मेरे नैना सावन भादो, फिर भी मेरा मन प्यासा’। बाकिर सिनेमा आ संगीत के मन एही मौसम में त प्यास बुझावेला।
सिनेमा में बारिश के ऊपर बहुते फिलिम बनल बा। कई गो फ़िल्मन के नामे बरखा के ऊपर रखाइल बा। कई गो फ़िल्मन में बारिश के गीत ओकर मुख्य आकर्षण बा आ ओकर बॉक्स ऑफिस बिजनेस पर बड़ा प्रभाव छोड़ले बा। कुछ फ़िल्मन में बारिश के इर्द गिर्द ही कहानी भा पटकथा बुनल बा। कई गो में बारिश के दृश्य क्लाइमेक्स के सीन बनल बा। अक्सर फ़िल्मन के फाइट सीन में गंभीरता देखावे खातिर बारिश के प्रयोग कइल जाला। फिल्मकारन खातिर बारिश एगो अइसन डिवाइस बा कि जब फ़िल्म के कवनो दृश्य में वीभत्सता लिआवे के होला, शोक लिआवे के होला त बारिश के इस्तेमाल कइल जाला। रउआ अक्सर देखले होखब, फ़िल्म के कवनो विशेष किरदार के मृत्यु भइल त बरखा होखे लागी, अगर कवनो किरदार बहुत उदास बा, टूट गइल बा त बरखा होखे लागी। इहाँ तक कि हॉलीवुड में भी मुख्य किरदारन के मरला पर जब लोग ओकनी के अंतिम क्रिया कइल जाला त बरखा के माहौल सेट रहेला ताकि सीन में इंटेंसिटी आवे। आ ई सच बा कि बरखा दृश्य में गहनता लिआवेला। रउआ सभे एह बात के मानब कि जवन बरखा कवनो कवनो दृश्य में खुशी अउरी उन्माद के कारण बनेला, हीरो-हिरोइन के बीच प्यार के बिया पोंगावेला; उहे बरखा कबो मातम के गवाह बनेला त कबो क्रूरता अउरी हिंसा के समर्थक बनेला।
इहे बा बरखा के अनेक रूप, जवना के फ़िल्मकार लोग बढ़िया से बूझेला अउरी परिस्थिति के हिसाब से प्रयोग करेला। चलीं कुछ फ़िल्मन के मिसाल ले लिहल जाव जहाँ बरखा के दृश्य फ़िल्म के कहानी के विकास खातिर बड़ घटक बनल। 1959 के फ़िल्म ‘कागज के फूल’ देखले होखब। फ़िल्म में निर्देशक के भूमिका निभा रहल गुरुदत्त जब एगो बेसहारा सुंदर युवती शांति से मिलsतारें त बरखे बरसत बा। दिल्ली के उ रात के बरखा में बेचारी एगो युवती के बरखा में भीजत देख गुरुदत्त आपन कोट दे देतारें। उनके किरदार टैलेंट स्काउटिंग खातिर आइल रहत बा जवन अपना फिलिम के हीरोइन खोज रहल बा। बाद में उ युवती जब बम्बई जा तिया त उनके कोट लौटावत बिया आ एही क्रम में अइसन घटना होत बा कि गुरुदत्त के शांति में आपन फ़िल्म के हीरोइन लउक जात बिया। असहीं फ़िल्म ‘थ्री इडियट्स’ में बारिश के दू जगह बखूबी प्रयोग भइल बा। पहिला जब एगो मेधावी इंजीनियरिंग छात्र जॉय लोबो पढ़ाई आ प्रिंसिपल के प्रेशर में आत्महत्या कर लेता तब ओकरा अंतिम क्रिया के टाइम बरखा के इस्तेमाल बा। दुसरका जब फ़िल्म के क्लाइमेक्स बा। अति-स्वाभिमानी प्रिंसिपल के बड़ बेटी के जब डिलीवरी के टाइम आवsता अउरी भीषण बरखा के चलते चारु ओर पानी भर जाता, कवनो उपाय नइखे रहत कि ओके हॉस्पिटल ले जाइल जाव तब हीरो रैंचो ओही बरखा के त्रासदी के बीच डिलीवरी करवावत बा। ई दृश्य एक तरह से फ़िल्म के क्लाइमेक्स ही बा। एकरा बादे सब कुछ बदल जाता।
फ़िल्म ‘तुम मिले’ इमरान हाशमी अउरी सोहा अली खान के फ़िल्म ह जवन मुम्बई में 2005 में आइल भयंकर बाढ़ के आस-पास सेट बा। फ़िल्म में हीरो हीरोइन पहिले से एक दूसरा के साथे रहि चुकल बाड़ें। फेर अचानक 6 साल बाद मुम्बई में भारी बरखा के चलते भीषण बाढ़ में फँसल एक दूसरा से मिलत बाड़ें। पूरा फ़िल्म एही बाढ़ से जीवटता के लड़ाई पर बा। ई फ़िल्म भी बड़ा देखल गइल। बारिश के बैकड्रॉप में ताल फ़िल्म सेट बा। पूरा फ़िल्म में जेतना भी दृश्य पहाड़ के बा, उहाँ बरखा के बहुते देखावल गइल बा। एकर कारण ई भी बा कि ओहसे पहाड़न के खूबसूरती बढ़ जाता। ‘ताल से ताल मिला’ गाना के के भुला सकेला। लगान फ़िल्म के ‘बरसो रे मेघा-मेघा’ किसानन के उ दर्द बयां कइले बा कि कइसे सूखा के बेरा किसान हरदम आसमान के ओर आंख टिकवले रहेला।
राज कपूर साहब के त 1949 में बरसात नाम के फ़िल्म आइल, जवन बहुत हिट रहल। फ़िल्म श्री 420 में राज साहब बरखा में ही ‘प्यार हुआ इकरार हुआ’ गवलें। फ़िल्म छलिया (1960) के गाना ‘डम डम डिगा डिगा’ त राज साहब के हिट गीतन में बटले बा, आजुओ लोग के जुबान पर बा। हालांकि बरसात नाम से दु गो फिलिम अउरी आइल। साल 1995 में बॉबी देओल, ट्विंकल खन्ना के आ फेर साल 2005 में बॉबी देओल, विपाशा बसु अउरी प्रियंका चोपड़ा के।
‘टिप-टिप बरसा पानी’ गाना में बरसत पानी अउरी पियर साड़ी में नाचत रवीना आ करिया कोट में नाचत अक्षय सभकरा इयाद होइयें। ई गाना त बूझी जे सिनेमा में बरखा के पर्याय बन गइल बा।


text:
गाँवे में रावन गाँवे में राम बाटे
गाँवे में रावन त गाँवे में राम बाटे
दूनों में जुद्ध सुबह आ शाम बाटे।
गाँवे में कैकयी माई बाड़ी अबो
भरत बाड़े आ भरत के नाम बाटे।
भरत के कुटिया आ आस्था बा
कुश के चटाई करेके आराम बाटे।
उर्मीला बाड़ी उनुकर त्याग बा
लछुमन के भावना निष्काम बाटे।
राम के संगे सीता बाड़ी, तिरिया
नारी के उतम में उतम नाम बाटे।
शील से शीलता गुन से गुनता बा
अशिष्टता के हार काम तमाम बाटे।
---------------------------
कैकयी के मनसा
बात से खाली पुआ पाके ना का बा राउर इच्छा
दे दीं स्वामी भरत के गद्दी करब ना हम परतिछा।
इहो लइका ह हईं हम माई बड़के पर मत ढरीं
दिहले बानी पहिले वचन तवने तऽ पुराईं करीं।
बा ननिहाल त का भइल सुनी त धावल आ जाई
राउर फैसला सुनी त ऊ सुन के मन में अघा जाई।
काहे रउरा कठेया बा लागल पुराइब ना का अब
राजा हईं त कुछ कहीं, वचन पुराइब ना का अब।
आगे पीछे करब रउरा जदि हम ओह दिन जनतीं
नारी के बस फुसुलावत बानीं इहे हम पक्का मनतीं।
हमरा रउरा बीच बात बा अबहीं केहू कुछ ना जानी
लिहीं फैसला लिहीं नाथ हमहूँ त हईं राउर राजरानी।
बा परन अब चाहे जइसे भरत के होई राजतिलक
राम के चाहे वनवास होई भरत के होई राजतिलक।
तपसी के ऊ भेष में रहिहें भरत के होई राजतिलक
राजतिलक बस राजतिलक भरत के होई राजतिलक।
कैकयी माई के मनसा बा भरत के होई राजतिलक।
---------------------------
दशरथ के संवेदना
कइसे दियनवा के महिमवा घटाईं
सगरी अन्हरिया नगरिया में छाई।
दियवा के जोतिया नयनवा के हवन
धन किसमतिया जीवनवा के हवन
उन्हुका निकालीं कि अपना के सतायीं।
अपना जमलका के बन कइसे भेजीं
अगिया अंगोरवा दिहलका के अंगेजी
तुहूँ सोचऽ अइसन कबो होली ना माई।
अन्हको जमलका के दरस ना माई
सोचऽ तूँ कैकयी मत होखऽ कसाई
हमरो के बाप ना तोहरो के कही माई।
अपना जमलका के चिन्हल ना जाला
दोसरो के बेटा के बिन्हल ना जाला
जस आज अपजस के हाथे गोताई।
---------------------------
लछुमन के सवाल
घर में सभे निमन बा त भइया के काहे वन बा
सबके दिल दर्पन बा त भइया के काहे वन बा।
माई तहरा के लोभ ग्रास देलस सब नाश देलस
छाती में गड़ल काँट ना अइसन हुलास देलस।
भाई में भाई के ना तिकलु तूँ के हीरा रतन बा
सबके दिल दर्पन बा त भइया के काहे वन बा।
बड़ के रहते छोटके सिंहासन कुल के रीत ना ह
चान में दाग बतावल सुखद आ सुशोभित ना ह।
जेभी ई घर उजारल बस दुइए गो मन मगन बा
सबके दिल दर्पन बा त भइया के काहे वन बा।
कोंख सराप के कबो कोंख लौटावल जाला का
दूध के छाती अरे अर फार के सटावल जाला का।
केहू के लोर गिरता सकदम में केहू धन लगन बा।
सबके दिल दर्पन बा त भइया के काहे वन बा।
---------------------------
शिला पर हठ के अतहत रेख
माई एतना बड़ तूँ ले लिहलु बददुआ
माई के छाती सेत ना फूट गइल भुआ।
माई, हमरा आ भइया में का भेद पइलु
शिला पर हठ के अतहत तूँ रेख उगइलु
नागिन डँसे से कम नइखे साँपिन भइलु
कहइलु माई ना बलुक तूँ परमिन भइलु
परमिन भी अइसन ना करे जे तूँ कइलु।
क्रोध से जन तिकऽ विरोध के स्वर जान
मांगल गद्दी राज दूनों बाटे बिख समान।
कुश के चटाई भुआँ बिछा के रह लेब
भइया सहिहें तकलीफ त हमूँ सह लेब
माई एतना बड़ तूँ ले लिहलु बददुआ
माई के छाती सेत ना फूट गइल भुआ।
(ननिहाल से लौटते भरत के सवाल)
---------------------------
कैकयी के सफाई
अपने घर में अपने पुत से भइल बा आज डेराये के
लइकइयें के थेथरिआह गइल ना ऐब थेथरिआये के।
ना मंगतीं गद्दी तऽ बाद में खूब कोर पकड़ के रोइत
सुतल राति में सपनाइत आ खार आगि के ई बोइत।
सुन रे माई हईं आ अपना जमला के तिकलीं रे हम
ढेरे माई होइहें बाकिर हमरा अइसन करिहन रे कम।
छोटो रहस त रे बबुआ तोरा मलपुआ अंटकत रहे
ना नहइलस ना खइलस अबहीं चिंता रे लटकत रहे।
अस्थिर चीत कर आपन आ आगे के बात तें सोच
भाई के परेम में बउराह होके माइए के तें मत नोच।
राजा बेटा कहलीं सब दिन हम राज दिअवले बानी
नेकी धोअबे त धोव माई के दुनिया त झूठ ना मानी।
---------------------------
गाँव के मेहरारू के खुलासा आ मंथरा देने संकेत
जौन बिलाय तिअन चिखलस दूध जुठरलस अलग
तौने बिख बोअले बिया आ भाइन के कइलस अलग।
परथन लागल ना आटा ओकर आटा कइलस गील
जे ना खाइल अध पाकल रोटी सेहू गइल ऊ लील।
सब दिन रहल टाटी के आड़ अबो लुकाइल टाटी
सह मिलल दूजा के ना ओकरा माई के बस खाटी।
आन के दरद से का वास्ता जहाँ दाल गलत बाटे
घर फोरनी के घर फोरे से सुधरल कबो लत बाटे।
जेकर बिलाई ओकर बिलाई ओकर बनल चानी बा
घर फोरलस घर फोरनी ढुक घर घर के कहानी बा।
ना मिलल जहिया खाए के तहिया ना चैन आवेला
कंठ में गड़े आखर रोटी मिसिरी आ लैन सतावेला।
---------------------------
मंथरा के प्रेरना (राजा के घर फूटे के एहसास)
बिना आग के डाढ़ा फेरलस लगाई देलस अगिया
बिना आग के अगिया जराई देलस अगिया... ।
मंथरा के बुधिया लहकाई घर दिहलस
मतिया कुमतिया उपजाई जर दिहलस
राजा के जिनिगिया ना रानी के जिनिगिया।
कहलो ना जाला चुप रहलो ना जाला
अँखिया भइल बउए लोर के पियाला
कुलवा में दगिया आ जिनिगिया में दगिया।
परी कपारे जब जेकरा नू इहो जाला
मति मराला अउरी नू बुधि सब हेराला
दोसे के रही जाला बस अदिमी भगिया।
गाँवो जानी गइल त जवारो जानी गइल
कैकयी के कारन राम जी के वन भइल
भइल बउए ढोवे के अब भारी ई दरदिया।
---------------------------
कैकयी (कौशल्या के कुछ कहला पर)
दाव दाव के बात ह घात एकरा के मानेलु
सता छिनाइल जनलु त हमरा के पहचानेलु
हमरा बेटा के राज मिलल तिकताड़ु तिकऽ
समय समय के बात हउए हिकताड़ु हिकऽ
अरवा चाउर सब दिना अब उसिना ना ढुकी
तोहरा कहे से पुत हमार गद्दी ना लिही रूकी
भोर के प्रथम बेर में चिरईं काल्ह बोलिहनसँ
ढेर दिनके जबदल कंठ डाले डाले खोलिहनसँ
कहीं हिरना कुलांच मारी भरत के सोझा देख
जौन ना विधि लिख सकले माई लिखली रेख
---------------------------
कौशल्या के संवेदना
का कइलु ए बहिन तूँ का कइलु
कवन आग घर में तूँ लगा गइलु
मांगे के रहे राज बेटाके मांग लेतू
दूगो रोटी ना दिहतू पेट दाग देतू
हमरा बेटा के भेजत बाड़ू वन में
कवन भावना रहे ई तोहरा मन में
लइका जात मिलजुल ऊ रहलनसँ
रोटी घटल इहो ना कबो कहलनसँ
राम के मन में खोंट कबो त रहे ना
भाई - भाई में मोट कबो त रहे ना
भरत के सुभाव निमन ह चिन्हींला
तूँ बिन्हेलु घर आ हम ना बिन्हींला
माई हईं पीर ई देल ओरात नइखे
भोर करत हईं बात भोरात नइखे
रहऽ सुख से रहऽ अब बिहँसऽ तूँ
हम सुखाईं भले बाकि लहसऽ तूँ
---------------------------
परजा के निहोरा
चलऽ ए बबुआ चलऽ भरत चलऽ आ राम से बोलऽ
मनी बिन फनी जिही कइसे हमनी के काम से बोलऽ
पिता के पुत मनी होलन आ होलन गरब के सपूत
तुहीं सोचऽ तुहीं कहऽ कइसे अइसे जिही अवधूत
चल गइलन तऽ चल गइलन मन से नइखन गइल
ना मनिहें आ ना अइहन ऊ शक बेकार बा कइल
तोहरा संगे हमनियो के कइल जाई अनुनय बिनय
कहल जाई लौटऽ ए बबुआ हमनीके तिकऽ समय
समय के साथे शिवके माथे चढ़ जाला गोबरउरा
धो पोछ के साफ कइली आ ना अनसइली गउरा
ए बबुआ बात मानऽ हमनी के घेरले बा बिबशता
चलबऽ तबे बात बनी आ कुछउ निकली रास्ता
लकड़ी के दिंअका खाके कब तक हुदहुदवा जिही
हमनी के हुदहुदवे बानी सँ आखिर के सुधि लिही
तोहरे पर आसरा बा बबुआ चहबऽ तऽ राम अइहें
भाई से भाई मान जइहें ना कवनो अंजाम लगइहें।
---------------------------
उर्मिला
तप कहल जाई तोहार कि आत्मा के आत्मग्लानि
कहऽ उर्मिला अपने सबद में आपन कुछ कहानी
राम के साथ लखन वन गइले हित तिकले भाई के
ना अइसन चाहत रहे आ गलती ठहरइलन माई के
माईके हठ बस हठ रहल आ भरत के भला तिकली
दसो बार समुझावल गइल आ दसो बार झिझकली
कैकयी के अपत तिक के भाई के साथ हो गइलन
बोलऽ उर्मीला बोलऽ आन प तोहरा के न छो गइलन
आन! कइसन आन कवि, मरद के मरदांव ह छवि
नारी बस नारी हई, नारी के ह बस वियोग के छवि?
ठाढ़ रह गइल परतिछा में चउदह बरिस निमन ह
कवि, कनखियो से ना कुछ कहलन, भला निमन ह।
---------------------------
तपसी के जीवन तप के ह
जात बाड़े सिरी रघुनंदन गाँव त्याग के जात बाड़े
हृदय हृदय ना दरकल हृदय से लाग के जात बाड़े
बीच में सीता बाड़ी सुनैनी सह ना घाम पावत बाड़ी
राहके कांट से पाँव बचावत पीछा पीछा आवत बाड़ी
उनुका पीछे लछुमन बाड़े सजग सजग चलत चाल
पेरे के तऽ माई ई पेरली संगे संगे पेरले बा ई काल
राम के ई इयाद आवता भरत अबहीं होइहें ननिहाल
अइहें त बात समझिहें ना करत जइहें सवाल सवाल
जात बाड़े सिरी रघुनंदन गाँव बिसार के जात बाड़े
माटी बियोग सतावता माटी के निहार के जात बाड़े
मन कबो दाबवता आ मन के दबावत के जात बाड़े
अकबकवता के दबावत आ दबावत के जात बाड़े
का दबाई संकल्प के ऊ ना विकल्प आउर जहँवा
तपसी के जीव तप के ह ना विकल्प आउर जहँवा
सांझ के झोली परते परते मन ठहरे के बन गइल
गाँव के कुल्ही इयाद त्याग मन ठहरे के बन गइल।
---------------------------
शंका
भोर होते लाली लउकल आउर जनाइल आवत लोग
मन शंका होखे लागल कहँवा हफनाइल आवत लोग
माथे पगरी कान्हे गमछी बा केहू के हाथे लाठी बा
बड़ बा छोट बा छोट बा बड़ बा केहू एके काठी बा
धूरी माटी में भोरे से चलल गोड़ के हाल बता देलस
जानल लोग सभे रहे ना, रहे से आपन पता देलस ।
---------------------------
परजा के निहोरा
राजके बात राजे रहे दिहीं राजके बात दयानिधि मानीं
माईके केहू कठोर कही त माईके रही ना पानी ई मानीं
खाये के कहाँ अघाये के रहल पूरे भइल नूने नून मानीं
रहे लिखल एतना होखे के एकरा के हरानी बस मानीं
भाई खाति भाई हहरऽता भाई के जात ग्लानि ना बाटे
माई के बात भुलाई कुल्ही वजह का कि भाई ना साटे
बात प तनी बिचारीं दयानिधि पाटीं खाई खाई के पाटीं
माई के इज्जत माई के करीं हहरता भाई भाई के साटीं
बात के तीर लागल सभका बा आहत भइल सभे मानीं
बोलऽत ना लिखत ना बाटे सोच में परल बाटे गेयानी
कुसंग में जब केहू परेला त बुद्धि कुल्ही हेरा जाला
आन के हाथ नाहीं आदमी अपनो के हाथे पेरा जाला
एह फेरा के दूर कइल दयानिधि दूरदर्शिता बा राउर
हमनी के परजा बानीं जा का कहब जा एह से आउर
---------------------------
भरत के निहोरा
भइया लवट चलऽ लोग हमरा के दोषी
मानऽ भइया माई के हठ ना अफसोसी
मंथरा के बात लेके उठेके उठ गइल माई
ओकर बात हटावऽ हम त हईं छोट भाई
हमरा से एतहत जिम्मेवारी ना निबही
प्रजा दुखी होई कष्ट ऊ अनेरे काहे सही
एह खराऊँ के भार भार अइसन नइखे
जरूरत बा तोहार तोहार जइसन नइखे
झिंटिका लड़ावे ओला गाँव में ढेर होले
कतना घर डाढ़ देलन मने मने बिन बोले
चलऽ भइया चलऽ सिंहासन खाली बा
आइल लिआवे संग में हमरा माली बा
बहुत हृदयी बाड़न सोच में खइलन ना
कतना बाड़न कि चिंता में नेहइलन ना
भरत से भूल सपनो में त भइल नइखे
नीयतो कतहीं से देखे में मइल नइखे
अँगुरी केहूके उठे मत भइया ई सोचऽ
हईं हृदय के साफ हो भइया ई सोचऽ
घाव के दर्द का होला मालुम बा तोहरा
कौन बात के बा अभाव मालुम बा तोहरा
चलऽ भइया छोट हईं हम छोटे रहब
अलग ना सपनो में हम एक गोटे रहब।
---------------------------
राम के आश्वासन
भरत भाई हवऽ माई के लपेटऽ मत
सुनऽ संग में मंथरो के समेटऽ मत
देबी सुरसति के चाह कुछ आउर बा
ना केहू दोषी बा ना केहू हो बाऊर बा
माई में माई के बस धन भावना बाटे
माई कहस ना करेजा तरे तर फाटे
समय लकीर दे देला जब जीवन में
दिवस काटेके परेला अदमी के वन में
बा भाग बरियार कमजोर करऽ मत
धरऽ धीरज भाई हमार हो हहरऽ मत
कहे ओला सब समय में रहल बाटे
ओह चिंता में भाई से ना भाई फाटे
सूई के नोक भर मत तूँ संशय करऽ
अंकवारी में लाग के अंकवारी भरऽ
तापस वेश देख के मोर उदसऽ मत
चिंता के पांकी में गोड़ दे धसऽ मत
सुजस कीर्ति करे के बाटे ठान ल
राम के भरत भरत के राम आन ल।
---------------------------
केवट के बेजार
दीयट ना दीया बाटे, दीयट ना किया बाटे
आहे आहे दीनानाथ,
कवनी ना रजवा के सोहाइल ए राम...।
हीरा अइसन बेटा बाड़े, बेटा में बड़ बेटा बाड़े
आहे आहे दीनानाथ,
कवनी मतरिया के बुझाइल ए राम....।
संगवा में नारी बाड़ी, नारी सदाचारी बाड़ी
आहे आहे दीनानाथ,
कवनी ना नगरिया के रहाइल ए राम...।
भाई खाति भाई बाड़े, भाई ना कसाई बाड़े
आहे आहे दीनानाथ,
कवन घर उजरिया ना चिन्हाइल ए राम ....।
---------------------------
वनवासी के आकुलता
बैन आवे ना चैन आवे,
मनवा जानी अकुताइल बा
कवन राजा के सोहाइल ना,
बेशी ई हुक धराइल बा ...।
पत्थल के कइसन जीव माई के
दम लिहली ऊ जंगल पेठाई के
कइसे के केहू माई अब मानीं,
करनी से लोग घिनाइल बा, बैन...।
ठेसो बा लागल काँटो बा गड़ल
भगिया कइसे ना केहू हो पढ़ल
रहल पानी कि गइल पानी,
फूल सुघर ई कुम्हिलाइल बा,... ।
ओठो चिहिकल हो घाम बाटे
धरती धिकल हो बरेआम बाटे
हलकानी ऊपर हलकानी बा,
रघुबर के का भाग लिखाइल बा,...।
सोची मत नाथ अनाथ के नाथ
हमनी बानीं सँ रउरा जी साथ
दिल में जगहा बा इहे जानी,
माटी के कोठिला पराइल बा,...।
---------------------------
केवट के आग्रह
बाटे कठवतिया में पनिया जी,
चरनिया ना काहे नाथ धोआईंला
कहत नइखीं कुछउ बचनिया जी,
बोलीं ना नाथ काहे मुसुकाईंला....।
केहू गरियावल किया घरवा तेअगलीं
किया कवनो बैरी से बले जी लगलीं
संगवा बाड़ी एक जननिया जी, बोलीं....।
राजा के लइकवा हईं लिलरा बतावता
तपसी के भेषवा ना कइसे जी भावता
तीन तीन बानी नू परनिया जी, बोलीं....।
बड़ी सनजोगवा से पँउआ जी धोआला
हियवा हमार नाथ जानीं आज अगराला
अब नइखे जइसे हलकनिया जी, बोलीं...।
धीरे धीरे नदी तीरे नदी तीरे धीरे धीरे
जलवा बा शांत नाथ केहू ना निरखी फिरे
देरी जन लगायीं दी चरनिया जी, बोलीं...।
---------------------------
केवट के अराधना
जीए के इहे आधार बाटे, रोजी इहे रोजगार बाटे
हे दीनानाथ दया कर दीं, नइया आइल मझधार बाटे
रोजे देखलीं रोजे पानी, सोचे के भइल आज हैरानी
लागता पार अब लागी ना, धार बाटे एतना जानी
मोसकिल में जिया हमार बाटे, नइया ....।
पता ना का ई कहानी बा, नइया के बात पुरानी बा
भार के पार ना लागी का, भइल कवनो नादानी बा
एतना जे आजू जुआर बाटे, नइया ....।
ना स्वाभिमानी हईं हमहूँ, ना अभिमानी हईं हमहूँ
रउरे किरिपा से चलींला, ना कि गुमानी हईं हमहूँ
रउरा हाथ में ना सनसार बाटे, नइया ...।
जगत के जे पार लगावेला, से काहे आज बिसरावेला
विनती बानीं एतना करत, काहे ना साध पुरावेला
का होई ई परीछा हमार बाटे, नइया ...।
---------------------------
लेखक परिचयः
C/o डॉ नंद किशोर तिवारी
निराला साहित्य मंदिर बिजली शहीद
सासाराम जिला रोहतास ( सासाराम )
बिहार - 221115
मो 0 न 0 7488674912
मैना: वर्ष - 7 अंक - 117 (जनवरी - मार्च 2020)


text:
– आशुतोष कुमार सिंह
भोजपुरी के संबंध में एगो धारणा बन गइल बा कि ई एगो मीठ भाषा ह आ साथहीं भोजपुरिया लोग मन के मुलायम होला. हालांकि एह धारणा में बहुत हद तक सांचो बा. अउर एही के वजह से जहवां भोजपुरिया समाज दुनिया के कवनो संस्कृति के साथे तालमेल बइठावे में सफल हो जाला ओहिजे ऊ अपने गांव-घर में अपने लोग से लगातार ठगल जात रहल बा. बिहार आ उत्तरप्रदेश के ऊ इलाका जहवां भोजपुरी के मीठास लोग के अपना मोहपाश में बान्ह लेला, ऊ आज वर्तमान राजनीतिक व्यवस्था के हाथों दमित हो रहल बा. एकर असर पूर्वांचल के बिहार के अंतर्गत पड़े वाला भोजपुरिया क्षेत्र बा. हथुआ के हरहू के भक्ति से जवन भाव निकलल ओकरा से पुरा दुनिया भावविभोर हो गइल. बाकिर आज हथुआ हाथे भर के हो के रह गइल बा. चाहे शिक्षा के बात होखे त, संस्कृति के बात होखे त, चाहे राजनीति के बात, हर क्षेत्र में भोजपुरिया समुदाय आपन विजय पताखा लहरवले बा आ ओही पताखा के शिखर जइसन आपन उमेद के बरकरार राखे खातिर हमेशा से संघर्षरत रहल बा.
ई क्षेत्र देश आ प्रदेश के कइगो होनहार राजनीतिक चेहरा देलस, जवना प कबो पूरा देश के राजनीति केंद्रीत रहे. एकरा बादो एह क्षेत्र में राजनीतिक जागरुकता कबहूं हिलोर ना मरलस. भोजपुरिया माटी के जहवां राजेंद्र बाबू, महामाया प्रसाद प गर्व बा, ओहिजे उनका मीरा कुमार, लालू प्रसाद यादव, राजीव प्रताप रुढ़ी, रविशंकर प्रसाद आ राज्य के मुख्यमंत्री नीतीश कुमार से उमेद. ऊ माटी आजो आपन दिन बहूरे के राह देखत बिया. हालांकि जब भाजपा के सहयोग से नीतीश कुमार मुख्यमंत्री बनले आ देखते-देखत जब इनकर छवि सुशासन बाबू के भइल त पूरा बिहार के साथे-साथे भोजपुरिया क्षेत्र के लोगन के आंख में एगो सुखद सपना हिलोर मारे लागल. उमेद के किरन लोग के मन में अंजोरिया क देलस. बाकिर साढ़े चार साल बीतला के बाद लागत बा कि ई अंजोरिया बबुआ के चंदा मामा के देखा क कवर खिआवे जइसन होके रह गइल बा.
पिछला कुछ महीना पहिले नीतीश कुमार आपन उपलब्धि गिनावे खातिर आ राज्य में सुशासन स्थापित हो गइल बा ई बतावे खातिर पूरा बिहार के दौरा कइलें आ एह दौरा में उनका के भोजपुरिया क्षेत्र जवना तरह से गला से लगवलस, ओकरा से नीतीश कुमार अभिभूत होके भोजपुरिया क्षेत्र के विकास खातिर कइगो वादा कइलन आ अबतक एह क्षेत्र के पिछड़ल रहे खातिर राजनीतिक तीर पूर्व मुख्यमंत्री लालू प्रसाद प चलवलन. कुल मिलाजूला के नीतीश कुमारो उहे करत बाड़न जवन आज तक बिहार के पहिले के नेतृत्व कइलस.
ओइसे त बिहार के राजनीति बाहूबलियन के जागीर रहल बा अउर जातिवाद के रखैल. आजो एह अपवाद से किनारा नइखे कइल जा सकत बावजूद एकरा कि राज्य के अधिकांश बाहूबली सलाखन के पाछे चल गइल बाड़न. बाकिर जातिवाद सूरसा जइसन मुंह अबहियों बइले बा. विकास के नारा अभी ले अखबार के पन्ने प लउकत आइल बा, भोजपुरिया क्षेत्र एह विकास से कोसो दूर बा. राज्य के दोसर हिस्सा जइसन एहू हिस्सा के हर परिवार के एगो ना एगो सदस्य राज्य के बहरी जाके आपन रोटी के जोगाड़ में लागल बा. अबहीं ले अइसन कवनो समूचित व्यवस्था ना भइल जवना से कि एहिजा के लोग अपना घरे-दुआरे रहके आपन बाल-बच्चा के चेहरा प खुशी के चमक देख सको.
भोजपुरिया क्षेत्र के आबादी पूरा राज्य के 52 प्रतिशत बा. तबो हमनी के अबहीं ले आपन बुनियादी जरूरत के पूरा करे खातिर राजनीतिक नेतृत्व प दबाव डाले में विफल रहल बानी जा. हमनी के हाथ में एतना ताकत बा कि राज्य के नेतृत्व के दिशा तय क सकत बानी जा. आजो हमनी के आपन भाषा, संस्कृति, तीज-त्योहार के संगे-संगे ना खाली देशे में बलुक पूरा दुनिया में आपन सशक्त उपस्थिति दर्ज करावेनी जा, बाकिर अपने घर में कमजोर बनल रहे खातिर अभिशप्त बानी जा. एकर कारण हमनी के नीमन से जानत बानी.
अब समय आ गइल बा कि हमनी के आपन साख आ आपन हित के सुरक्षित राखे खातिर जागी जा. अगिला छव महीना में राज्य में चुनाव होखे वाला बा, फेर खादीधारी नेता हमनी के दुआर प हाथ जोड़ले अउर दांत देखावत लउकीहें. हमनी के चापलूसी क के वोट हथिअइहें. बाकिर एह चुनाव में हमनी के प्रण लेवे के होई कि पिछला बेर जे विधायक रहल, उनका से रिपोर्ट कार्ड मांगल जाव आ नया उम्मीदवारन से क्षेत्र के विकास खातिर उनकर घोषणा के शपथ-पत्र मांगल जाव. अउर जे हमनी के एह पैमाना प खरा ना उतरे ओकर बहिष्कार कइल जाव. इहे अब एगो उपाय रह गइल बा हमनी के अपना भोजपुरियां क्षेत्र के फीजा में मीठास भरे आ खुशी के मोजराए खातिर अब एगो कठोर फैसला करे के पड़ीं. तबे राजेंद्र बाबू आ माहामाया प्रसाद के सपना के भोजपुरिया क्षेत्र में पल्लवित क पाइब जा.
राउर
– आशुतोष कुमार सिंह
(प्रस्तुत लेख बिहारी खबर साप्ताहिक समाचार पत्र में छप चुकल बा.)
संपर्क
bhojpuriamashal@gmail.com
+919891798609


text:
पिछला दिने दुर्गा फिल्म्स प्रोडक्शन के पहिला फिल्म, जवना के अबहीं नाम नइखे रखाइल, के भव्य मुहूर्त शीशा रेस्टोरेंट, अंधेरी (प.), मुंबई में भोजपुरी सिनेमा जगत के गणमान्य हस्तियन का मौजूदगी में करावल गइल. निर्माता दुर्गा प्रसाद वर्मा के एह फिल्म के निर्देशक अवधेश यादव, लेखक सुरेन्द्र मिश्रा, गीतकार बिपिन बहार आ श्याम देहाती, अउर संगीतकार लाल सिन्हा हउवें. कलाकारन के चयन अबही बाकी बा.
एह फिल्म में मयभा महतारी आ ओकर आपन बेटा आ सौतेला बेटा के बीच के रिश्ता के भावनात्मक चित्रण होई. फिल्म के मुहूर्त पर अभय सिन्हा, जगदीश शर्मा, हैरी फर्नांडीस, राजदीप सैनी, संजय पांडेय, दीपक भाटिया, रवि सिन्हा, राजेश (रजनीश), फहीम खान, रवि उज्जैन अउर राजू वगैरह गणमान्य लोग मौजूद रहे. मिर्जा अज़हर बेग एह मौका के खास मेहमान रहलें.
(स्रोत – समरजीत)


text:
अपना दमदार अभिनय से दर्शकन क दिल जीते वाला सफल अभिनेता राम मिश्रा अब पूरा तरह से भोजपुरी सिनेमा में व्यस्त हो गइल बाड़न. लगभग 35 गो हिंदी फिलिम में अभिनय कइला का अलावे राम मिश्रा अनेके गुजराती, मराठी आ छत्तीसगढ़ी फिलिम “जरत हईं जिया मोरा” में अपना अभिनय प्रतिभा के जलवा जारी रखलन.
बात कइल जाव भोजपुरी फिलिमन के त राम मिश्रा के फिलिमन में अबही ले “जाड़े में बलमा प्यारा लगे”, “गर्दा गर्दा कइले बाडू जब से भईलू सायन”, “मोरा बलमा छैल छबीला” आ “रंगबाज़” वगैरह शामिल बाड़ी सँ. विराज भट्ट आ रानी चटर्जी अभिनीत फिल्म “घात” जल्दिए रिलीज होखे वाली बा. राम मिश्रा “रंगबाज़” आ “कालिया” का बाद करने के तुरते दिव्या इंटरप्राईजेज के “तिलक तराजू और तलवार” खातिर साइन कर लिहल गइलन. एह फिल्म के शूटिंग जल्दिये जौनपुर में शुरु होखे वाला बा.
( अपना न्यूज के रपट)


text: भोजपुरी समय, धर्मेंद्र पांडेय, मशरक (सारण): कोरोना वायरस के चलते जहां दुनिया भर में लोग के जीनगी खतरा में बा, ओहिजा देश-बिदेस में सभ तरे के व्यवसाय आ उद्योगन परभी असर पड़ रहल बा। अइसन में सबसे बेसी असर जवना उद्योग पर पड़ल बा, ऊ बा मुर्गीपालन उद्योग। आज छपरा के मशरख प्रखंड के उत्क्रमित मध्य विद्यालय देवरिया के प्रांगण में प्रखंड क्षेत्र के पोल्ट्री फार्म संचालकन के एगो बइठक भइल हऽ। एह बइठक के अध्यक्षता राकेश कुमार कइले हन। ओहिजा एह बइठक में मशरख प्रखंड समेत सिवान जिला के भगवानपुर आ लकड़ी नवीगंज के पोल्ट्री फार्म संचालक लोग उपस्थित रहल। एह मौका पर उपस्थित संचालकन के संबोधित करत राकेश कुमार कहलें कि कोरोना वायरस के असर से पोल्ट्री उद्योग चरमराए लागल बा। चिकन के बिक्री में 80 प्रतिशत तक कमी आवे से मुर्गी आ अंडा के कीमत में भारी गिरावट आ गइल बा। हालांकि एह बारे में स्वास्थ्य मंत्रालय एडवाइजरी जारी कऽ के चिकन आउर मांस खाए से कोरोना के फइले के संभावना से इनकार भी कइले बा। एकरा बावजूद लोग चिकन खाए से बांच रहल बाड़ें। जवना के सीधा असर पोल्ट्री कुटीर उद्योग पर पड़ रहल बा। एहसे चिकन बिकाइल लगभग बंद हो गइल बा। ओहिजा पोल्ट्री फार्म संचालकन के मुर्गियन के खोराक जइसे मकई, बाजरा आ अन्य सामान के भारी कीमत चुकावे के पड़ता। राकेश कुमार के मोताबिक गांव में शुरू भइल पोल्ट्री फार्मन के संचालक अधिकतर किसाने बा लोग। आ एह लोग के कोरोना वायरस से बेमारी के अफवाह से अब पोल्ट्री फार्म बंद करे के नौबत आ गइल बा। एकरा अलावा जहां पोल्ट्री फार्मन में मुर्गा राकल बा ऊहो मुर्गा कवनो भी दाम पर केहू नइखे किनत। एह सभ से पोल्ट्री फार्म के उद्योग में किसानन के भारी नोकसान हो रहल बा। ई सभ बात के धेयान में राखत ई बइठक में एक स्वर में सरकार से पोल्ट्री फॉर्म उद्योग के आर्थिक सहायता देवे के मांग कइल गइल। ओहिजा सभे प्रखंड प्रशासन आ थानाध्यक्ष से मिलके जिला में जिला के बाहर से मुर्गा सारण जिला में आवे से रोके के भी मांग कइलस। एह मौका पर राकेश मांझी, मृत्युजंय कुमार,मनबोध राय,मुकेश पांडेय, बबलू कुमार सिंह,शमशेर अंसारी,कमाल हसन समेत दू दर्जन से ज्यादा पोल्ट्री फार्म संचालक उपस्थित रहलें।


text:
औरंगाबाद जिला, बिहार
औरंगाबाद जिला बिहार के एगो जिला हे। ई मगध प्रमंडल के एगो जिला हे।कुछ साल पहिले तक इ गया जिला के भाग हल।मगध के मगही मिठास वाला औरंगाबाद बिहार के लाल डा अनुग्रह नारायण सिंह तथा स्वामी धरणीधराचार्य के जन्मस्थली हे।वर्तमान मे भाजपा के टिकट पर सुशील सिंह यहाँ के सांसद हथ।[[1]] राजनीती में औरंगाबाद के बिहार के चितौडगढ कहल जा हे।अतीत से ही यहाँ भूमिहार ब्राह्मण तथा राजपुत समाज के जमींदारी रहल हे।औरंगाबाद जिला मे देव सूर्य मंदिर हिन्दु धरोहर हे जहाँ परंपरा से भूमिहार ब्राह्मण लोग के पाण्डित्य अधिकार प्राप्त हे।


text:
– अशोक मिश्र
सबेरे मार्निंग वॉक करे निकलनी त सोचली कि उस्ताद मुजरिम से मिल लिहल जाव. से वॉक से लवटति घरी उनुका ‘गरीबखाना’ पर पहुंच गइनी. हमरा के देखते मुजरिम खुश हो गइलन आ कहले, ‘आवऽ..आवऽ..बड़ा मौका पर आइल बाड़ऽ. तोहरा के अबही थोड़ देर पहिले यादे करत रहीं. बात दरअसल ई बा कि एगो कविता के कुछ लाइन के मतलब हमरा समुझ में नइखे ऽत. तू काव्यप्रेमी हउवऽ एहसे हो सकेला कि तू ओकर अर्थ बता सकऽ. कविता के लाइन हईं सँ ‘कहो फलाने अब का होई…। अब तौ छूटल घाट, धोबिनिया पटक-पटक कै धोई। कहो फलाने अब का होई…।’
उस्ताद मुजरिम के बाति सुनिके पलभर ला त हमार दिमाग भक्क से उड़ गइल. कुछ देर ले सोचनी-विचारनी. फेर कहनी, ‘उस्ताद! ई लाइन कवना कवि के हऽ, से त हम ना बता सकीं. हमार अंदाज बा कि ई उत्तर प्रदेश के कवनो पुरान लिखाड़ कवि के ह. हँ एह लाइनन के अर्थ संदर्भ बदलला पर बदल जाई. अगर हम एकरा के कबीर के रहस्यवादी दर्शन से जोड़ीं, त एकर मतलब ई होई कि एह धरती पर पापाचार अउर अनैतिक कृत्य देख-सुनि के एगो आत्मा बिलबिला उठत बिया आ दोसर आत्मा से कहत बिया कि हे भाई! भगवान हमनी के एह धरती पर लोग के भला करे भेजले रहले, एह बाति के हमनी का माया, मोह, भाई-भतीजावाद में पड़ि के भुला गइनी. अब आखिरी समय आ पहुंचल बा, अब त धोबिन रूपी परमात्मा पाप-पुण्य रूपी घाट पर हमनी के पटक-पटक के धोइहें आ हमनियो कि चौसठ करोड़ योनियन में भटके खातिर भेज दीहें. ऊ आत्मा तब डेरा के पूछत बिया कि, “हे भाई! अब हमनी के का होखी ?”
एतना कहि के हम सांस लेबे रुकनी आ कहल शुरू कइनी, ‘एकर दोसरका अर्थ में पूरा लोकतांत्रिक व्यवस्था के रहस्य लुकाइल बा. एह लाइनन के गहन मीमांसा कइला पर ई अर्थ निकलत बा कि एगो सांसद भा मंत्री दोसरा सांसद भा मंत्री से कहत बा कि हे भाई! हमनी के का होई ? अबकी चुनाव अइला पर जनता रूपी धोबिन पोलिंग बूथ रूपी घाट पर हमनी के वोट ना दे के हमनी के पटक दी आ आजु जवन नेता विपक्ष में बइठल बाड़न, ऊ हमनी के कइल भठियरपन का खिलाफ जांच आयोग बइठा के हमनी के सगरी कृत्य धो दी.’ एतना कहके हम सांस लेबे खातिर रुकनी.
हमार बाति सुनि के मुजरिम मंद-मंद मुसुकात रहलन आ फेर कहले, ‘तोहरा लेखा योग्य शिष्य पा के हम धन्य हो गइनी. एह लाइनन के तू जवन सुंदर व्याख्या कइलऽ, ऊ काव्य के बड़का-बड़का महारथियनो खातिर दुरूह हो सकत रहे. हम तोहरा व्याख्या से संतुष्ट बानी.’ एतना कहि के उस्ताद मुजरिम हमरा के चाय बनावे के हुकुम सुनवले आ अपने सोफा पर पसरत खर्राटा लेबे लगलन. आ हम चाय बनावे के हुकुम पर बिनबिनात रसोई में घुस गइनी.
लेखक अपना बारे में जवन बतावत बाड़े :
जब साहित्य समुझे लायक भइनी त व्यंग्य पढल नीमन लागे लागल. व्यंग्य पढ़त-पढ़त कब हमहू लिखे लगनी पते ना चलल. पिछला 21-22 बरीस से व्यंग्य लिख रहल बानी. कई गो छोट-बड़ पत्र-पत्रिकन में खूबे लिखनी. दैनिक स्वतंत्र भारत, दैनिक जागरण आ अमर उजाला जइसन प्रतिष्ठित अखबारनो में खूब लिखनी. कई गो पत्र-पत्रिकन में नौकरी कइला का बाद आठ साल दैनिक अमर उजाला के जालंधर संस्करण में काम कइनी आ लगभग चार महीना रांची में रहनी. लगभग एक साल दैनिक जागरण में काम कइला का बाद अब दैनिक कल्पतरु एक्सप्रेस (आगरा) में बानी. हमार एगो व्यंग्य संग्रह ‘हाय राम!…लोकतंत्र मर गया’ दिल्ली के भावना प्रकाशन से फरवरी 2009 में प्रकाशित भइल बा. आगरा में उम्मीदन के नया सूरज उगी एही उमेद का साथे संघर्ष में लागल बानी.
संपर्क सूत्र –
अशोक मिश्र,
द्वारा, श्रीमती शशि श्रीवास्तव,
५०७, ब्लक सी, सेक्टर ६
आगरा विकास प्राधिकरण कालोनी,
सिकन्दरा, आगरा
Ph. 09235612878


text:
यूपी के जनता खातिर जनरथ एसी बस
August 19, 2014
उत्तर प्रदेश के समाजवादी सरकार रेलव के गरीब रथ का तर्ज पर जनरथ नाम से एसी बस के कारवाँ शुरू करे वाली बिया. एह दिसाईं हर डीपो से टेंडर माँगल गइल बा कि केकरा कतना बस चाहीं. बतावल जात बा कि एह बसन के किराया आम बस के डेढ़ा रही बाकिर सुविधा आ सहूलियत कई गुना बेसी. अगर कवनो सवारी के कवनो तरह के दिक्कत पेश आइल त डिपो के अधिकारी नपइहें. उमेद बा कि अक्टूबर से एह बस सेवा के चालू क दिहल जाई.
साथही यूपी परिवहन निगम का नामे एगो रिकार्डो जुड़ गइल जब टेलीफोन विभाग एकरा के पूछताछ सेवा चलावे खातिर 149 नं आंवटित क दिहलसि. अब हर राज्य के परिवहन विभाग के ईहे नंबर दिहल जाई बाकिर पहिला बेर यूपी का नामे जुड़ल बा ई सुविधा.


text:
शत अल अरब
शत अल-अरब पच्छिमी एशिया में एगो नदी बा। ई नदी दजला आ फरात नदिन के संगम से बने ले आ फारस की खाड़ी में गिरे ले। नदी के कुल लंबाई लगभग 200 किलोमीटर बा। दजला आ फरात के संगम दक्खिनी ईराक के बसरा गवर्नरेट में होला। एहिजा के बाद इनहन के नाँव बदल के शत अल-अरब पड़ जाला।
ई नदी फारस के खाड़ी के उतर-पच्छिमी माथ पर आपन डेल्टा बनावे ले। नदी के महत्व जलमार्ग के रूप में भी हवे। एह नदी में ईरान के ओर से एगो अउरी नदी आ के मिले ले जे गाद (सिल्ट) के भारी मात्रा में जमाव एह नदी में कइ देले, एही कारन एह नदी के जहाज सभ के आवाजाही लायक बनवले रहे खाती गाद के ड्रेजिंग करे के पड़े ला।
संदर्भ[संपादन करीं]
- ↑ "Iraq - Major Geographical Features". country-data.com. पहुँचतिथी 28 November 2015.


text:
मौर्य टीवी अपना कार्यक्रम का श्रृंखला में एगो अउरी धारावाहिक जोड़े जा रहल बा ‘‘सास बहू और वो’’. एह धारावाहिक के शुभ मुहूर्त पिछला दिने मौर्या टीवी के राजनीतिक सम्पादक नवेन्दू नारियल फोड़के करवलन. ई एगो कॉमेडी ‘‘जौनर’’ के सीरियल ह जवना में सास-बहू के खट्टा-मीठ संबंधन पर पड़ोसिन के तीत छौंक देखे के मिली. एह धारावाहिक में मुख्य भूमिका मेघा, सुषमा श्रीवास्तव, राजा, संगीता रमण, शैलेश जमैया, निवेदिता झा, अउर आनंदिता झा निभावत बाड़ी. निर्माता-निर्देशक हउवे मणिकान्त.
मुहूर्त स्थल पर मौर्य टीवी परिवार से जुड़ल सुनील पाण्डेय, प्रेम कुमार, अमिताभ श्रीवास्तव समेत बहुते कलाकार मौजूद रहले.
(स्रोत – रंजन सिन्हा)


text:
कहीं एकरा पीछे मोदी के मारे के साजिश त नइखे
July 21, 2018
भाजपा के बड़हन नेता आ राहुल सोनिया का नाक में दम करे वाला डॉ सुब्रह्मण्यम स्वामी के कहना बा कि पीएम मोदी के स्वास्थ्य के तुरते जाँच करावल बहुते जरूरी बा आ धेयान से देखला खोजला के जरूरत बा कि उनुका देह पर कवनो महीन खरोंच त नइखे.
डॉ स्वामी के कहना बा कि मोदी के ना चाहत रहुवे कि ऊ राहुल के अपना देह से सटे देंतन. हो सकेला कि ई अँकवार मोदी के जान लेबे के साजिश होखो. जइसन कि पिछला दिने सुनन्दा पुष्कर के जान लेबे खातिर कइल गइल. अपना ट्वीट में डॉ स्वामी लिखले बाड़न कि केजीबी एह तरह के खून करावे में माहिर हउवे आ एह घरी के राजनीतिक हालात देखत मोदी के जान लेबे तक के कोशिश कइल जा सकेला.
Namo should not have allowed Buddhu to hug him. Russians and North Koreans use the embrace technique to stick a poised needle. I think Namo should immediately go for a medical check to see if he has any microscopic puncture like Sunanda had on her hand
— Subramanian Swamy (@Swamy39) July 21, 2018


text:
मलाड पश्चिम के गाँधी विचार मंच के अध्यक्ष मनमोहन गुप्ता जानल मानल व्यवसायी आ समाजसेवी हउवन, बाकिर कमे लोग ई जानत होखी कि ऊ लेखक आ कविओ हउवन. उनकर लिखत कविता कागज के तीन टुकड़े आ मनमोहिनी प्रकाशित हो चुकल बाड़ी सँ.
हाल में एगो संगीत कंपनी वीकॉन म्यूजिक एंड इंटरटेनमेंट एगो भक्ति संगीत के अलबम “माता ने बुलाया है” मनोज तिवारी मृदुल का आवाज में जारी कइलसि जवना में दस गो गीत बा आ एगो गीत, “जो रूठे तो रूठे”, मनमोहन गुप्ता के लिखल बा.
मनमोहन गुप्ता कहेलन कि जे दुनिया के नजदीक से देख आ समुझ सके ऊ कविता लिख सकेला. जे हँसी आ दुख समूझेला ओकरा के गीतकार बने से केहु रोक ना पाई. कहलन कि भगवान के आशीर्वाद आ अपना मेहनत से उनुका ई सौभाग्य मिलल बा कि मनोज तिवारी उनुका लिखल गीत गा के उनुका के गीतकार बना दिहलें.
(स्रोत – संजय शर्मा, खजाना विजन)


text:
भोजपुरी सिनेमा के मशहूर निर्माता अभय सिन्हा के चर्चित फिल्म ‘इंसाफ’ के प्रदर्शन महान लोकपर्व छठ पूजा का शुभ अवसर पर 1 नवम्बर से बिहार में कइल जाई. यशी फिल्मस प्रा. लि. के बैनर तले बनल एह फिल्म में पहिला बेर भोजपुरी के दूगो गायक सुपरस्टार्स मनोज तिवारी आ पवन सिंह एक साथ नजर अइहें. फिल्म में संगीता तिवारी, कृषा खंडेलवाल, उर्वशी चौधरी, अवंतिका, सिद्धार्थ राय, रवि उज्जैन, अनुप अरोड़ा, संतोष श्रीवास्तव, दीपक सिन्हा, प्रिया पाण्डेय, विनोद मिश्रा, रवि बल, सत्य प्रकाश, जय प्रकाश आ गजेन्द्र चौहान के प्रमुख भूमिका बा.
फिल्म के कथा पटकथा लेखन आ निर्देशन अजय श्रीवास्तव कइले बाड़न, अजय श्रीवास्तव के कहना बा कि ‘‘इंसाफ’’ एगो समगर परिवारिक मनोरंजन देबे वाली फिल्म ह जवना में देखावल गइल बा कि ‘‘इंसाफ’’ कबो कबो अपननो के मूड़ी कटवा देले. एह फिल्म में मनोज तिवारी आ पवन सिंह भाई का भूमिका में बावे लोग. फिल्म के ऑडिया टी-सिरीज जारी कइले बा. गीतकार अशोक कुमार दीप आ बिनय बिहारी, संगीतकार विनय बिहारी, संवाद लेखक संवाद मनोज कुशवाहा, आ कार्यकारी निर्माता अंजनीकांत श्रीवास्तव आ मनोज कुशवाहा हउवें.
(स्रोत – प्रशांत निशांत)


text:
[ad_1]
इ बात से केहू इनकार ना करी की बहुत मामला में गाँव बदल गईल बा. लेकिन बहुत कुछ आज भी ओयिसने ह जईसन कि 20-30 साल पहिले रहे. बदलाव क बात करीं त कह सकीलां की जगह-जगह दारू क ठेका खुल गईल बा. कुकुरमुत्ता मतीन अंगरेजी सिखावे वाला स्कूल खुल गईल बाड़ें सो. एतने नाहीं, लोगन के काम धाम से पईसा मिले लागल ह त खाना-पानी पहिले से नीमन होखे लागल बा. मेहनत कम हो गईल बा. हर- बैल से लेके दवरी/ओसवनी तक क काम मशीन से होत बा. कोन-डाण तक क काम मशीन क देत हिय. बहुत जगह त निराई-गुणाई तक का काम मशीन से होत बा. अब मनई के आराम मिल गईल ह. पढ़ाई-लिखाई करे वाला लाईको मेहनत-पसीना से ऊपर उठ गयल बाड़न सो. खेलकूद क तरीका बदलल बा. शारीर से बलशाली लउके के चाही, लईका येह पर जोर दिहले बाड़न सो. इ फिलिम से आईल बदलाव ह. बलशाली बने खातिन अखाड़ा/कुश्ती त लोग पहिलहूँ लड़त रहलन लेकिन देखावे वाला काम ना रहे. आज सिनेमा से देखे-देखावे वाला मामला बढ़ गयल ह. अईसन बदलाव बहुत भयल ह जवन देखल चाहब त दिखाई दे जाई. घर पक्का बनत ह. माटी-गारा से नाहीं, सिलमिट मिला के. चुना पोत के लोग चमका देत बा. गाँव में कच्चा रस्ता ना रह गयल बा. कहीं इंटा, त कहीं सिलमिट क पक्का रास्ता बन गयल बा. इ कुल काम मनरेगा अयिले की बात ढेर भईल ह. एतरे का बदलाव त एतना भईल ह कि गाँव के पहिचानल मुश्किल ह. अब आप इ देखीं की महमारी बतावत बा की का ना बदलल ह. पढ़ाई बिला गईल ह. लोग आज पहिले से ढेर मूढ़ हो गयल हवें. अस्पताल त कहीं-कहीं खुलल ह लेकिन ओकरा में डक्टर कम्पोटर की जगह गाय-गोरु रहत/घूमत हवें सो. अब जब बेमारी फयीलल हिय त सबके समझ आवत ह की कुल त बनत बा, बस अस्पताल क कहीं कुछ ना देखात बा.महमारी शुरू भाईले से पहिले क बात आप के बतायीं त उहो कवनो बहुत ठीक ना रहे. जईसे की मधुमेह आउर गठिया जईसन बेमारी त घर-घर में घुस गईल हिय. चालीस पार कईल बहुत लोग मिली जेकरी शारीर में मिठास बढ़ गईल बा आउर उ परशान बा. गठिया त पूछी मत. पहिले गाँव में दुई-चार लोग रहें जेके गठिया, सलमबाई, हाथीपाँव जईसन बेमारी रहे. मधुमेह क रोगी त खोजले केहू ना भेटाय. आज इ बेमारी घर-घर में हो गईल बा. आप सब त जानीलां की मधुमेह शारीर के खोखला क देले आउर धीरे-धीरे शारीर क अंग-अंग गला देले. अयिसना में जे महमारी की चपेट में आ जात ह ओकरा के कुल सुविधा रखे वाला शहर क अस्पताल त बचायी ना पावत हवें सो, गाँव-जवार में का होई. उहाँ त लोग असहाय होके भागत-परात हवें लेकिन कुछ हो ना पावत ह. येह आपदा में गाँव क असल हालत पता चालत हिय. जिला, तहसील, बलाक आउर गांव सभा क पड़ताल करब त हकीकत समझ आई. महमारी की पहिली लहर में केहुके कुछ ना जरुरत परल. खासकर गाँव-देहात में ओकर असर कम रहे. त ना केहू अस्पताल/डॉक्टर खोजल आउर ना ही ओकर कहीं चर्चा भईल. कहीं छुट-पुट कुछ भयिबो कईल त सरकार दबा-छुपा के निकाल ले गईल. लेकिन दूसर लहर गाँव ले पहुँच गईल हिय. उहाँ क हाल इ बा की अस्पताल में न ऑक्सिजन जईसन कवनो चीज बा आउर नाहीं मरीज के बचावे खातिन जीवन रक्षक प्रणाली बा. सब भगवन भरोसे चलत बा. डक्टर लोगन की पास अपना बचाव खातिन कुछ ना ह. उ लोग आपन जान खतरा में डाल के लागल बाड़न जा. सवाल इ ह कि बेमारी में अईसन बुरा हाल काहें होत बा? एकर जवाब खोजल कठिन ना ह. एसे कि कुछ साल से गाँव-देहात में कईगो बेमारी फयीलल हिय. आउर ओकर उपचार लोगबाग जईसे-तईसे करावत हवें. जेकरी पास तनी पईसा आउर रसूख बा उ बढ़िया जगह जात बा आउर जेकरी पास इकुल ना बा उ जीवन से लड़त बा. एक-अस्पताल से दूसरी अस्पताल भागत-परात बा. अईसन हालत में बच जाय त भगवाने बाड़ें.
आबादी, बढ़ल, बेमारी बढ़ल लेकिन अस्पताल ना बनल. जिला से लेके ग्रामपंचायत तक ले आप आंकड़ा निकाल के देख लेयीं. दुई-तीन लाख की आबादी पर एगो-दुगो प्राथमिक स्वास्थ्यकेन्द्र मिली. लेकिन उहाँ क हाल इ बा की खांसी-बुखार छोड़ के बाकी कवनो इलाज भईल मुश्किल है. सरकार गर्भवती महिला के खाए खातिन राशन त देत बा, लेकिन ओकरा इलाज खातिन डॉक्टर नदारत बा. अब उ खाय के का करी जब लईका की जनम की समय कुछ ऊपर-नीचे हो जाय त ओकर मदद करे खातिन कवनो अस्पताल ना मिली. गाँव जवार में अस्पताल नदारत बा. अब जब बड़हर बेमारी आईल हिय त सब तरफ हाहाकार मचल बा. टीवी से लेके जनता तक, पक्ष से लेके विपक्ष तक एक दूसरे क नाम लेके अपना के साफ़-पाक देखावे में लागल बड़न जा. लेकिन आप इ देखीं की जमीनी स्तर पर येह बीमारी से निपटे खातिन कवन व्यवस्था भईल बा. सामान्य दिन में जहाँ बोखारो क इलाज ना हो पावेला उहाँ अचानक से ऑक्सिजन खोजब त कहाँ से मिली. जेवन अस्पताल में काम करे वाला कवनो दवाई ना बचे देवेलन उहाँ आप जाके कहब की कोरोना का दवाई चाही त कहाँ से मिली. कहीं-कहीं खबर सुनात हिय की अस्पताल क डक्टर आउर कम्पोटर मिल के दवाई बहरे बेचत हवें सो त इ कवनो नयी बात ना ह. छोटे स्तर पर इ व्यवस्था में बहुत बुरी तरह घुन लाग गयल हवें सो. अब आप ओकरा के सही मानी चाहे गलत, लेकिन खोजब त अस्पताल की नाँव पर आपके खंडहर ढेर मिली. काहें की ऊपर से नीचे ले सब केहू अपना बेचत-खात बा. दुनिया भर में जवन देश येह समय में अपना के ठीक क पावत हवें सो उहाँ मूलभूत सुविधा क चीज पहिले से ह. अपनी देश क हालत येह मामले में सबसे नीचे ह. आबादी क अनुसार त कुछ ना ह. अयिसना में जब देश आउर प्रदेश का राजधानी में बिस्तर, ऑक्सिजन आउर जीवन रक्षक सुविधा ना ह त जिला, तहसील, बलाक आउर गाँव क हालत का होई, एकर अनुमान लगा सकिलां.
[ad_2]
Source link
Like this:
Like Loading...
Related


text:
चरे हरियरी गाँवे चलीं जा
रहल ना चुप फागुन में जाला,
हँसे चलीं जा हँसावे चलीं जा,
चरे हरियरी गाँवे चलीं जा॥
टूसा टुसाइल बा ढेंढ़ी बा लागल
फुलन पऽ तितिली के डेढ़ी बा लागल
आवता हवा आ हिलावता हवा
अँचरा से गमछा मिलावता हवा
हँसी में कनखी ठिठोली में कनखी
बात बात में कनखी मुलकात बात में कनखी
पोसत बिया अँखिया चोन्हा बात में कनखी
चना पर कनखी मटर पर कनखी
तीसी बिया कि मारत बिया कनखी
सरसो फुलाइल आ बधार पिअराइल
खेसारी के साग भात प नेवता दिआइल
पटे चलीं जा पटावे चलीं जा,
गाँवे चलीं जा गाँवे चलीं जा
चरे हरियरी गाँवे चलीं ...॥
अहरा के पानी आ पोखरा के पानी
आदमी के पानी आ आँखी के पानी
गइल पानी त रहल नाहीं पानी
पानी के पानी ह पानी निशानी
गेहूम के पटवन आ पटवन के पानी
लइकन के पानी आ बूढ़वन के पानी
ऊखी के सरबत पिआवे चलीं जा
गाँवे चलीं जा गाँवे चलीं जा
चरे हरियरी गाँवे चलीं जा ...॥
दलानी के पानी खरिहानी के पानी
चुरा के पानी आ चबेनी के पानी
अँगना के पानी आ चुहानी के पानी
गगरी के पानी आ पगरी के पानी
जुरला के पानी ना जुरला के पानी
लूर के पानी आ सहूर के पानी
बचावे चलीं जा बचावे चलीं जा
गादा के दाल भात बचावे चलीं जा
गाँवे चलीं जा गाँवे चलीं जा
चरे हरियरी गाँवे चलीं जा....॥
खइनी बाटे बाकि मांगता चुना
किनब चुनौटी छोड़ब जब पूना
सस्ती के चूना आ महंगी के चूना
शहर के तऽ चाहीं चुनौटी नमूना
लइका के चाह ह चाहीं खिलौना
खटिया के मजा ह लेवा बिछौना
बाबू के लेवा आ माई के लेवा
कहत का बाटे सोचीं तीन खेवा
घामा में फेंकल बा फेंकल सोन्हाता
महकल ना जाता एतना गन्हाता
मजबूरी के लेवा के कथा कहानी
जाड़ा में पलाला ओढ़े सेही जानी
पुअरा के गरमी पाके गरमाला
रेह के माटी से बने त फिंचाला
माटी के बोरसी बोरसी के आलु
धिपल खप्पड़ी खप्पड़ी के बालू
भुंजल चबेनी के तिकत बा डाली
भेली बा गुर के बोलावत बा हाली
पसर भर डालीं भा मुट्ठी भर डालीं
हाली हाली ना धीरे धीरे पगुरा लीं
आदर के खटिया आदर के तकिया
लुगा के तकिया आ पेवन के तकिया
नेह के तकिया आ छोह के तकिया
साली के भेजल ससुरारी के तकिया
बाधी के खाटी में बाधी के ओरचन
शहर छोड़ीं जा अब शहर के लोचन
फाटल बेवाय के ततावे चलीं जा,
गाँवे चलीं जा गाँवे चलीं जा
चरे हरियरी गाँवे चलीं जा ....॥
गाँवे के माटी आ माटी के फगुआ
गाँवे के भउजी आ गाँवे के लगुआ
चलेला इशारा तऽ नाचेला बुढ़वा
फेंकते धूर मातर कुलांचेला बुढ़वा
गदहा के पोछीं में कनस्तर बन्हाला
भागेला गदहा त कनस्तर ढनढनाला
चलेला मसखरी आ चलेला गारी
लागेला सवदगर जइसे तरकारी
गाला के मोजर राति खाँ चोरा के
समत में डलाला इयार के भोरा के
फूँके अश्लील गीतन के होलरी
होरी ह होरी आ होरी ह होलरी
खदेरन के होलरी बसावन के होलरी
पियारी के होलरी बरियारी के होलरी
चतुर के होलरी होशियारी के होलरी
चोन्हर के होलरी बकचोन्हर के होलरी
फगुआ के सुमिरन उठावे चलीं जा
गाँवे चलीं जा गाँवे चलीं जा
चरे हरियरी गाँवे चलीं जा ...॥
बधारी में घूमे आ कियारी में हेले
आनो के खेत में इयारी में हेले
खेसारी के टूसा प लहसुन के माजा
लतर के तुरल ढेंढ़ी ताजा ताजा
रूसा रूसी से बेशी हाहा हीही
गुदगुदावे भला केहू कइसे ना दिही
फरहर होई से खेसारी में दउरी
छुटा साँढ़ नियन बधारी में दउरी
रंग में दउरी आ रंगदारी में दउरी
सरसो के खेत में कियारी में दउरी
इयारी में जुटी आ इयारी में कूटी
लंगी जब मराई त इयारी में उठी
फगुआ में गुली सुँघावे चलीं जा
गाँवे चलीं जा गाँवे चलीं जा
चरे हरियरी गाँवे चलीं जा ...॥
----------------------------
नाम: विद्या शंकर विद्यार्थी
C/o डॉ नंद किशोर तिवारी
निराला साहित्य मंदिर बिजली शहीद
सासाराम जिला रोहतास (सासाराम )
बिहार - 221115
मो. न.: 7488674912


text:
एल सल्वाडोर
निर्देशांक: 13°50′N 88°55′W / 13.833°N 88.917°W
एल सल्वाडोर मध्य अमेरिका में एगो देस बा। ई मध्य अमेरिकी थलजोड़ के प्रशांत महासागरीय किनारा पर बाटे आ एकरे उत्तर पच्छिम में ग्वाटेमाला आ उत्तर ओर होंडूरास देस बाने जबकि एकर पूरा दक्खिनी किनारा प्रशांत महासागर के समुंदरी किनारा हवे। एह देस के राजधानी सैन सल्वाडोर हवे आ इहाँ के सभसे बड़ शहर भी इहे हऽ।
एल सल्वाडोर मध्य अमेरिकी थलजोड़ में मौजूद देस सभ में एरिया के हिसाब से सभसे छोट देस हवे बाकी सभसे घन आबादी वाला देस हवे आ साल 2016 के अनुमान के मोताबिक इहाँ के कुल जनसंख्या लगभग 63.4 लाख (6.34 मिलियन) रहल। इहाँ के जनसंख्या में मूलनिवासी आ यूरोपी लोग के मेल से बनल मेस्तिजो लोग के संख्या सभसे ढेर बाटे।
संदर्भ[संपादन करीं]
- ↑ "World Population Prospects: The 2017 Revision". ESA.UN.org (custom data acquired via website). United Nations Department of Economic and Social Affairs, Population Division. पहुँचतिथी 10 September 2017.


text:
आखिर मानही के पड़ल अन्ना हजारे के शर्त
August 17, 2011
नई दिल्ली, 17 अगस्त (आईएएनएस). दिल्ली पुलिस के आखिरकार सामाजिक कार्यकर्ता अन्ना हजारे का सोझा झुकही के पड़ल. अभ दिल्ली पुलिस अन्ना हजारे के जयप्रकाश नारायण राष्ट्रीय उद्यान का बदले रामलीला मैदान में अनशन करे के अनुमति दे दिहले बिया. साथही ऊ एहू बाति पर तइयार हो गइल बिया कि अन्ना हजारे ओहिजा सात दिन ले अनशन कर सकेले आ एह अवधि के जरूरत पड़ला पर बढ़ावलो जा सकेला.
दिल्ली पुलिस के प्रवक्ता राजन भगत पत्रकारन से कहले कि, “जवना छह गो शर्त पर अन्ना हजारे पक्ष के एतराज रहल, ओहमें हमनी का छूट दे दिहनी. हमनी का सात दिन ले अनशन करे के इजाजत दिहले बानी जवना के बढ़ावलो जा सकेला.”
ऊ इहो कहलन कि रामलीला मैदान में अनशन के समर्थन में आवे वाला लोगन के संख्या आ गाड़ियन के संख्या पर कवनो पाबंदी ना रही.
मालूम होखे कि अन्ना हजारे दिल्ली पुलिस के सगरी शर्त माने से इंकार कर दिहले रहले आ पुलिस हर शर्त मनवावे पर अड़ल रहुवे. एही चलते मंगल का सबेरे अन्ना के टीम समेत ह हिरासत में ले लिहल गइल रहे. बाद में उनुका के गिरफ्तार करके सात दिन के न्यायिक हिरासत में तिहाड़ जेल भेज दिहल गइल रहे. अन्ना हजारे ओहिजो आपन अनशन जारी रखलन आ पूरा देश में अन्ना के समर्थन में आवाज उठे लागल जवना का बाद मंगले का रात अन्ना के रिहाई के आदेश दे दिहल गइल बाकिर अब अन्ना शर्त लगा दिहले कि जबले उनुका के बिना कवनो प्रतिबंध के अनशन करे ना दिहल जाई तबले ऊ तिहाड़ जेल से बाहर ना निकलिहे.
इंडो-एशियन न्यूज सर्विस


text:
मशरख में किराना आ जेनरल स्टोर दोकान के गोदाम से 50 हजार रुपिया के सामान भइल चोरी
भोजपुरी समय, धर्मेंद्र पांडेय, मशरख (सारण): छपरा के मशरख थाना क्षेत्र के देवरिया बाजार स्थित गुप्ता जेनरल स्टोर आ किराना दोकान के गोदाम से शुक के रात में लगभग 50 हजार रुपिया के सामान के चोरी के धटना के अपराधियनके द्वारा अंजाम दिहल गइल बा। जानकारी के मोताबिक ई दोकान शत्रुघ्न साह के बा। पीड़ीत दोकानदार के मोताबिक चोर उनका गोदाम में राखल लगभग 50 हजार से बेसी रुपिया के सामान के चोरी कर लिहले बाड़न। चोरन के द्वारा चोरी के एह घटना के पता तब चलल जब आज सबेरे लगभग 6:00 बजे शत्रुघ्न साह आपन दोकान खोले अइले। शत्रुघ्न साह के मोताबिक जब ऊ दोकान पर अइले तब दोकान के ताला टूटल देखले त उनकर आंख खुलल के खुलल रह गइल। एकरा बाद ऊ बिना कवनो देर कइले तुरंते मशरक थाना के पुलिस के एकर सूचना दिहले।जवना पर कार्वाई करत मशरक थाना प्रशासन एह मामला में रिपोर्ट दर्ज कऽ के आगा के उचित कार्रवाई खातिर जांच शुरू कर दिहले बा।


text:
सिनेमा भोजपुरी के परदा पर ड्रीम गर्ल रिंकू घोष के हंगामा पहिलहीं से जारी बा. अब इनकर चर्चित फिलिम ‘साली बड़ी सतावेले’ जल्दिए रिलीज होखेवाली बा. नायक बाड़ें सुपर स्टार रवि किशन. अपना एह फिलिम से रिंकू गजबे उछाह में बाड़ी. उनुका पूरा भरोसा बा कि इहो फिलिम दर्शकन के नीक लागी.
जान लीं कि आजु ले रविकिशन आ रिंकू के जोड़ी वाली हर फिलिम सफल रहल बाड़ी सँ. आ ‘बिदाई’, ‘सुहागन बना द सजना हमार’, ‘बलिदान’ आ ‘केहू हमसे जीत ना पाई’ क बाद अब ई जोड़ी फेरू एकबेर हंगामा बरपावे वाली बा अपना फिलिम ‘साली बड़ी सतावेले’ से. एह फिलिम में रानी चटर्जी साली बनल बाड़ी.
(शशिकांत सिंह)


text:
इंग्लिश सेक्सी फिल्म मूवी
इंग्लिश सेक्सी फिल्म मूवी - एक के सबसे लोकप्रिय ऑनलाइन साइट के साथ इंटरनेट पर एक बहुत बड़ा आधार की xxx वीडियो .
- बालकनी पर इंग्लिश सेक्सी मूवी वीडियो में सेक्स करते हुए दो गर्म लड़कियों
- बिग टिट बीबीडब्ल्यू केली एक जन्मदिन का नंगा इंग्लिश मूवी फिल्म सेक्स नाच है
- थोड़ा बेकी डबल घुस जाता इंग्लिश पिक्चर सेक्सी फुल मूवी है
- सज़ा देना सेक्स मूवी इंग्लिश पिक्चर
- Caps4sale.com पर इंग्लिश फिल्म सेक्सी मूवी धूम्रपान करना
- छत की छत सेक्सी वीडियो इंग्लिश मूवी पर नन्हा श्यामला द्वारा चुभन की गई चुभन
- अंतरजातीय व्यभिचारी सेक्सी वीडियो इंग्लिश मूवी डीपी क्रीमपी (कैमस्टर)
- सुनहरे बालों वाली परिपक्व माँ यह इंग्लिश सेक्सी मूवी इंग्लिश सेक्सी मूवी गुदा लेता है
- io ई सेक्स मूवी इंग्लिश फिल्म
- गैंगबैंग सेक्सी बफ इंग्लिश मूवी में थिस विएरा
- उलटा इंग्लिश हिंदी सेक्स मूवी अंतरजातीय गैंगबैंग
- लॉरेन फीनिक्स और वीनस सेक्स मूवी इंग्लिश पिक्चर फोरसम
- BBW संचिका इंग्लिश सेक्सी मूवी दिखाओ एमआईएलए झटका
- एक सेक्सी फिल्म इंग्लिश मूवी सेक्सी परिचारिका
- स्कूल गर्ल्स .. इंग्लिश सेक्सी मूवी हिंदी में जीना और सोफी लिंक्स
- GEILE इंग्लिश मूवी वीडियो में सेक्सी REIFE FOTZE 346
- उसकी गर्म गर्म सेक्स मूवी इंग्लिश पिक्चर बिल्ली में शूटिंग क्रीम
- बालों इंग्लिश फिल्म सेक्सी मूवी वाली बेब क्रीमपाइ
- ब्लौंडी उड़ाना सेक्सी बीएफ इंग्लिश फिल्म
- सुंदर इंग्लिश सेक्सी मूवी ऑनलाइन
- UPSKIRT राजा इंग्लिश सेक्सी मूवी हिंदी 52
- PAURA DEL इंग्लिश पिक्चर सेक्सी फुल मूवी BUIO
- महान गधे के साथ भव्य लैटिना गड़बड़ हो जाता है इंग्लिश सेक्सी वीडियो मूवी
- काला मुर्गा बामिंगिंग सेक्सी मूवी हिंदी इंग्लिश कुतिया
- क्या इंग्लिश सेक्सी पिक्चर फुल मूवी आप बड़े किशोर स्तन पर झोंके निपल्स पसंद करते हैं?
- गर्म तेल इंग्लिश सेक्सी मूवी हिंदी शो वेबकैम
- सींग का बना इंग्लिश सेक्सी मूवी फिल्म काला फूहड़ उसे तंग गीला बिल्ली रगड़ और गड़बड़ हो जाता है
- 3 डी कॉमिक: एक इंग्लिश सेक्सी मूवी फिल्म और दिन। कड़ी 2
- मेरी पत्नी को इंग्लिश फिल्म मूवी सेक्सी बड़े डिल्डो बहुत पसंद हैं
- हॉट समलैंगिकों एक दूसरे के लिए अपना प्यार दिखाते हुए इंग्लिश सेक्सी मूवी
- चरम बड़े भीलों के इंग्लिश मूवी सेक्सी साथ माँ
- मुझे कुतिया कहो ... जब तक तुम मुझे मूवी सेक्सी इंग्लिश फिल्म टिप देते हो!
- बेला मोरेटिना सेक्सी मूवी इंग्लिश
- पुराने और युवा ... सब कुछ सेक्सी फिल्म इंग्लिश मूवी अनुमति है - 1
- मर सेक्सी मूवी इंग्लिश में जइले इहेफ्रा
- युगल लिफ्ट में पकड़ा सेक्सी इंग्लिश मूवी वीडियो गया
- परिपक्व रूसी सेक्सी फिल्म इंग्लिश मूवी बेला
- गैराज में गर्म त्रिगुट इंग्लिश की सेक्सी मूवी
- एक DAP गैंगबैंग में इंग्लिश सेक्स मूवी सेक्स एलिसिया और एस्पेन
- तो इंग्लिश सेक्सी मूवी वीडियो सींग का बना एमआईएलए कठिन टक्कर लगी है
- पत्नी की भूमिका - गुप्त फिल्म इंग्लिश मूवी सेक्सी पिक्चर
- Vika हिंदी इंग्लिश सेक्सी मूवी
- किन्की इंग्लिश मूवी सेक्सी रेडहेड आपके चेहरे को रगड़ता है
- लोइरिन्हा डरमिउ दे सिया नो बुसाओ ई योर इंग्लिश फिल्म मूवी सेक्सी फिलमेई ए दनाडा
- Nerdy फूहड़ एक बड़ा मुर्गा हो इंग्लिश सेक्सी वीडियो मूवी रही है
- बाहर स्थान सेक्स मूवी इंग्लिश सेक्स मूवी
- अधिकारी के लिए झटका। जॉय इंग्लिश में सेक्सी मूवी
- CumOnMyBoots और कमशॉट इंग्लिश सेक्सी मूवी हिंदी में
- 3 लड़कियों इंग्लिश सेक्सी शॉर्ट मूवी 1 मुर्गा
- परिपक्व लिलिया सेक्सी इंग्लिश मूवी
- सबमिसिव स्लट्स पर इंग्लिश मूवी सेक्सी वीडियो क्लिप्स 4sale.com
- पापा - ग्रेट सेक्स मूवी इंग्लिश फिल्म पेल टीन राइडिंग
- गोरा फूहड़ हो जाता सेक्सी इंग्लिश मूवी सेक्सी इंग्लिश मूवी है
- अच्छा गोरा किशोर सेक्सी इंग्लिश वीडियो मूवी कास्टिंग
- बड़ा काला चूतड़ मूवी सेक्सी इंग्लिश फिल्म अनुरोध द्वारा
- सह चेहरे का संकलन इंग्लिश सेक्सी मूवी दिखाओ विद (जेजे)
- एक बकवास खिलौना की तरह उसका चेहरा काम कर रहा है इंग्लिश मूवी सेक्सी मूवी
- बड़ा स्ट्रिपर सेक्सी बफ इंग्लिश मूवी
- तितलियाँ और इंग्लिश सेक्सी मूवी ऑनलाइन बुश
- ईबोनी हिंदी सेक्सी मूवी इंग्लिश ऐस
साइट ऑनलाइन बुझ जाने माने जाते हैं । तुम सिर्फ एक वयस्क श्रेणी का चयन करने की जरूरत है और आप सबसे रेटेड वयस्क सामग्री देख सकते हैं । தமிழ் செக்ஸ் வீடியோக்கள் हिंदी पिक्चर सेक्स सेक्स की फिल्म காமம் ভিডিও সেক্স ভিডিও চোদা ভিডিও फुल सेक्स हिंदी फिल्म সেক্স ভিডিও सेक्सी फिल्म इंग्लिश मूवी हिंदी में सेक्सी वीडियो मूवी सेक्सी मूवी की सेक्सी मूवी पिक्चर फिल्म सेक्सी मूवी हिंदी मूवी फुल सेक्सी फिल्म वीडियो में அம்மா மகன் காம ఇండియన్ సెక్స్ मूवी सेक्सी वीडियो में सेक्सी एचडी हिंदी मूवी sex বাংলা video पॉर्न સેક્સ વિડીઓસ హాట్ సెక్స్ हिंदी सेक्सी फिल्म हिंदी পর্ন ভিডিও செக்ஸ் காலுறைகள் हिंदी मूवी सेक्स தமிழ் செக்ஸ் வீடியோக்கள் सेक्सी मूवी हिंदी सेक्सी मूवी सेक्सी मूवी सेक्सी मूवी सेक्सी सेक्सी मूवी वीडियो सेक्सी मूवी वीडियो की सेक्सी मूवी हिंदी सेक्सी मूवी वीडियो में हिंदी एचडी सेक्सी मूवी पोर्न सेक्स सेक्सी मूवी सेक्सी फिल्म वीडियो सेक्सी हिंदी मूवी हिंदी में फुल सेक्सी फिल्म सेक्सी मूवी हिंदी में वीडियो सेक्सी फिल्म वीडियो फुल सेक्सी मूवी सेक्सी पिक्चर इंग्लिश सेक्सी मूवी इंग्लिश सेक्सी मूवी हिंदी सेक्सी फिल्म फुल हिंदी में फुल सेक्सी मूवी फुल सेक्स हिंदी मूवी हिंदी में सेक्सी फुल मूवी हिंदी मूवी सेक्सी मूवी सेक्सी वीडियो फुल फिल्म सेक्सी फिल्म की मूवी सेक्सी वीडियो मूवी हिंदी में सेक्सी मूवी वीडियो हिंदी में


text:
लॉकडाउन में मनरेगा के अंतर्गत सड़क पर माटी भरे के काम भइल शुरु
भोजपुरी समय, धर्मेंद्र पांडेय,पानापुर(सारण): सरकार से मिलल दिशा-निर्देश आ लॉकडाउन के दौरान विशेष छूट के बीचे प्रखंड के महम्मदपुर पंचायत में मनरेगा के अंतर्गत काम शुरू हो गइल बा।एह क्रम में खजूरी में मनोज सिंह के घर के लगे से धेनुकी बसहिया मुख्य मार्ग तक मिट्टीकरण योजना के शुभारंभ करत स्थानीय पंचायत के मुखिया अनिल कुमार सभ मजदूरन के मास्क आ डिटॉल साबुन उपलब्ध करवले। एकरा संगहीं सोशल डिस्टेंसिंग के पालन करत काम करे के अपील भी कइले। एह मौका पर मीडिया से बात करत मुखिया अनिल कुमार बतवले कि एह काम में ओहू मजदूरन के लगावल गइल बा जे दोसरा प्रदेशन में मजदूरी करत रहले हं, आ लॉकडाउन के कारण घरे खलीहा बइठल बाडें। मुखिया कहले कि मनरेगा के अंतर्गत काम करे के इच्छुक अइसन सभ मजदूरन के बहुत जल्दी जॉब कार्ड बनवावल जाई आ मजदूरी के भुगतान भी जल्दीए करावल जाई। एह मौका पर पीआरएस सुरेश राय भी उपस्थित रहले। ओहिजा आर्थिक तंगी से जूझ रहल मजदूरन में एह काम के शुरू होखला से बहुत खुशी लउकता।


text:
भोजपुरी समय, धर्मेंद्र पाण्डेय, छपराः भोजपुरी के प्रथम उपन्यासकार रामनाथ पांडेय के जयंती 8 जून से लेके पुण्यतिथि 16 जून तक सोशल मीडिया के माध्यम से कइगो आयोजन भइल हऽ। एही क्रम में सारण भोजपुरिया समाज के वाट्सएप ग्रुप पर देर रात तक कविता-कहानी, गीत-गजल के दौर चलल त ओहिजा फेसबुक पेज पर भी लाइव कार्यक्रम भइल।
सारण भोजपुरिया समाज के संस्थापक बिमलेंदु भूषण पांडेय बतवलन कि सारण भोजपुरिया समाज के द्वारा स्वर्गीय रामनाथ पाण्डेय के रतनपुरा स्थित निवास पर श्रद्धांजलि कार्यक्रम के आयोजन कइल गइल। एह मौका पर सारण भोजपुरिया समाज के संस्थापक बिमलेंदु भूषण पांडेय, अध्यक्ष ज्वाला सिंह, महासचिव सत्य प्रकाश यादव, कला संस्कृति प्रभारी दिवाकर उपाध्याय, प्रशासनिक पदाधिकारी गणपति सिंह के अलावा लोकगायक शैलेश समदर्शी, धर्मेंद्र शर्मा, शशि शेखर पांडे, मुरली मनोहर पांडे, आलोक पांडे आदि लोग रामनाथ पांडेय के फोटो पर फूल आ हार चढ़ा के श्रद्धांजलि दिहल।


text:
ट्वीटर पर ट्वीटर का खिलाफ ट्वीटन के बाढ़ पर ट्वीटर के पैरवी
June 17, 2021
टटका खबर, बियफे, जेठ अँजोरिया सप्तमी, 2078 विक्रमी
एने कई दिन से ट्वीटर पर ट्वीटर का खिलाफ ट्वीटन के बाढ़ आइल बड़ुवे. आ एह बीच ट्वीटर के पैरवीकार बन के आइल बावे एगो हैण्डल जवन नाम त रखले बा इन्टरनेट फ्रीडम फाउण्डेशन बाकिर मकसद आम जनता के फ्रीडम बचावे के ना हो के ट्वीटर जइसन कंपनियन के दलाली कइल.
एगो ट्वीट में एह ईफ्फ (IFF) के कहना बा कि ट्वीटर के मिलल सुरक्षा कवच हटला के कवनो सवाले नइखे काहे कि अइसनका सुरक्षा कवच कबो भारत के कानून दिहलहीं नइखे.
एकर कहना बा कि सरकारी कानून मानेवाला सोशल मीडियन के जबाबदेही सरकार का कहला पर कवनो सामग्री के हटवले भर ले सीमित बा. प्रतिनिधियन के नाम पता सरकार के ना दीहल कवनो मुद्दा नइखे जवना आधार पर संरक्षण खतम हो जाव.
देश के कानून मंत्री रविशंकर प्रसादो के इहे कहना बा कि जवन सोशल मीडिया अपना स्थानीय प्रतिनिधियन के जानकारी समय रहते नइखे दिहले ओकरा बीचवनिया होखे का नाम पर मिले वाला संरक्षण ना मिल पाई आ ऊ सोशल मीडिया सगरी पोस्ट खातिर जिम्मेदार मानल जाई.
गाजियाबाद के एगो घटना पर सांप्रदायिक तनाव पैदा करे का आरोप में यूपी सरकार ट्वीटर आ अउरिओ कुछ प्रकाशनन पर मुकदमा दर्ज कर लिहले बिया आ अब न्यायालय से ई बात तय हो जाई कि का होखी एह मीडियन के ? आ देश के न्यायममूर्तियन का बारे में केहू दावा से ना कह सके कि ऊ कब कवन फैसला करीहें. अकसरहाँ त इहे देखे के मिलेला कि देशद्रोहियन आ दंगा आरोपियन ला कानून दोसर रुख अपनावेला बशर्ते आरोपी हिन्दूत्व समर्थक ना होखे. हिन्दुवन आ हिन्दूत्व समर्थकन ला एह अदालतन के रुख कुछ अलगे होखेला. बुझाला कि देश के संविधान के प्रावधान हिन्दुवन आ गैर हिन्दुवन ला फरक फरक होला.
आ एह सब का पाछा बस एक कारण बा अरामजादा हिन्दुवन के बेवहार जे हिन्दू विरोधियन से सटल रहेलें.